sagorsarker/bangla-wikipedia huggingface dataset:
সমাজনির্ধারিত মান

সমাজনির্ধারিত মান () বলতে কোনও সামাজিক দলের মধ্যে গ্রহণযোগ্য আচরণের প্রত্যাশিত আদর্শ রূপকে বোঝায়, যা ঐ দলের সবাই বিশ্বাস করে থাকেন। সমাজনির্ধারিত মানগুলি কোনও সমাজের সদস্যদের আচরণ নিয়ন্ত্রণকারী অনানুষ্ঠানিক সমঝোতা হতে পারে, কিংবা এগুলিকে আনুষ্ঠানিক নিয়ম ও আইনের মাধ্যমে বিধিবদ্ধ করা হতে পারে। যেকোনও সামাজিক প্রতিষ্ঠান একাধিক সমাজনির্ধারিত মান দ্বারা গঠিত হয়ে থাকে। সমাজনির্ধারিত মানগুলি হল আচরণ সম্পর্কিত সামাজিক বিশ্বাস, সবাই যার অংশীদার; সুতরাং এটি ধারণা, মনোভঙ্গি ও মূল্যবোধ অপেক্ষা ভিন্ন, কেননা শেষোক্তগুলি ব্যক্তিগতভাবে ধারণ করা সম্ভব, এবং এগুলি সবসময় আচরণ সম্পর্কে প্রযোজ্য হয় না। সমাজনির্ধারিত মানগুলি প্রসঙ্গ, সামাজিক দল ও ঐতিহাসিক পারিপার্শ্বিকতার উপরে নির্ভরশীল।
বিশেষজ্ঞরা সমাজনির্ধারিত মানকে তিনটি শ্রেণীতে ভাগ করেন। এগুলি হল নিয়ন্ত্রণমূলক সমাজনির্ধারিত মান (যা আচরণের সীমা নির্ধারণ করে), গঠনমূলক সমাজনির্ধারিত মান (যা আগ্রহকে রূপদান করে) এবং নির্দেশমূলক সমাজনির্ধারিত মান (যা সমাজের সদস্যদের কী করা "উচিত", তার নির্দেশনা প্রদান করে)। সমাজনির্ধারিত মানের প্রভাব যথোপযুক্ততার যুক্তিবিজ্ঞান এবং পরিণামের যুক্তিবিজ্ঞান দ্বারা নির্ধারণ করা যায়। প্রথমোক্তটি বলে যে সমাজের সদস্যরা সমাজনির্ধারিত মান অনুসরণ করেন এই কারণে যে এটি সামাজিকভাবে যথোপযুক্ত। অন্যদিকে শেষোক্তটি বলে যে সমাজের সদস্যরা লাভ-খরচ গণনা করে সমাজনির্ধারিত মান অনুসরণ করেন।
সমাজনির্ধারিত মানসমূহের জীবনচক্র থাকে, যার তিনটি ধাপ চিহ্নিত করা হয়েছে। প্রথম ধাপটি হল সমাজনির্ধারিত মানের উদ্ভব - সমাজনির্ধারিত মানের উদ্যোক্তা-প্রতিষ্ঠাতারা কিছু কিছু আচরণ যে যথোপযুক্ত ও কাম্য, সে ব্যাপারে সমাজের বাকি সদস্যদের 
রাজি করানোর চেষ্টা চালান। দ্বিতীয় ধাপটি হল সমাজনির্ধারিত মানের প্রপাত - যখন কোনও সমাজনির্ধারিত মান ব্যাপকভাবে গৃহীত হয়। তৃতীয় ধাপটি হল সমাজনির্ধারিত মানের অন্তঃস্থকরণ - যখন কোনও সমাজনির্ধারিত মান এক ধরনের "অবধারিত সত্য" ধরনের বৈশিষ্ট্য অর্জন করে। সমাজনির্ধারিত মানগুলির বিভিন্ন মাত্রায় বলিষ্ঠ হয়ে থাকে: কিছু কিছু সমাজনির্ধারিত মান প্রায়শই লঙ্ঘন করা হয়, আবার অন্য কিছু কিছু সমাজনির্ধারিত মান এতই গভীরে অন্তঃস্থকৃত হয়ে থাকে যে এগুলির লঙ্ঘনের ঘটনা বিরল। কোনও সামাজিক দলের ভেতরে আচরণের বিন্যাসের মধ্যে এবং দলগত অধিবাচনে সমাজনির্ধারিত মানসমূহের অস্তিত্বের প্রমাণ পাওয়া যেতে পারে
লে গাইড দু দাহোমে

লে গাইড দু ডাহোমে ফরাসি দাহোমের একটি ক্ষনজন্মা কিন্তু প্রভাবশালী সংবাদপত্র ছিল। কাগজটি কোটোনু থেকে সাপ্তাহিক প্রকাশিত হতো। এটি ডরোথি লিমা ও জাঁ আদজোভির সম্পাদনায় ১৯২০ থেকে ১৯২২ এর মধ্যে ৮৮টি সংখ্যা প্রকাশ করেছিল। এর সমালোচনামূলক সুর এবং নিয়মিত উৎপাদন ১৯২০-এর দশক থেকে দাহোমীয় মিডিয়াগুলির প্রসারের পথ প্রশস্ত করে।
নিউজ ইজ মাই বিজনেস

নিউজ ইজ মাই বিজনেস হল একটি অনলাইন সংবাদপত্র, যা পুয়ের্তো রিকো সম্পর্কিত ব্যবসায়িক বিষয়গুলি কভার করে। ওভারসিস প্রেস ক্লাবের পুরস্কার প্রাপ্ত মিশেল কান্ট্রো এই পত্রিকাটি প্রতিষ্ঠা করেছিলেন। পত্রিকাটি পুয়ের্তো রিকো গভার্নমেন্ট ডেভেলপমেন্ট ব্যাংক একটি তালিকা "পুয়ের্তো রিকোতে ইংরেজি ভাষার সংবাদের উৎস" হিসাবে তালিকাভুক্ত করেছিল এবং প্রায়শই পুয়ের্তো রিকোর বেশ কয়েকটি সংস্থা যেমন; পুয়ের্তো রিকো প্রোডাক্টস অ্যাসোসিয়েশন, কানেক্ট পুয়ের্তো রিকো, ভক্সি, মেট্রো ইন্টারন্যাশনাল, "এল নুয়েভো দিয়া", এবং পুয়ের্তো রিকো সেন্টার ফর দ্য নিউ ইকনোমি একে সংবাদের উৎস হিসাবে উল্লেখ করেছে।
অ্যাম্বার ইংলিশ

অ্যাম্বার ইংলিশ (; জন্ম: ২৫ অক্টোবর ১৯৮৯) হলেন একজন মার্কিন শুটার। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মার্কিন যুক্তরাষ্ট্রের প্রতিনিধিত্ব করেছেন এবং শুটিংয়ের নারীদের ব্যক্তিগত স্কিট বিভাগে স্বর্ণ পদক জয়লাভ করেছেন।
তিনি ২০১৮ আইএসএসএফ বিশ্ব শুটিং চ্যাম্পিয়নশিপে অংশগ্রহণ করেছিলেন, যেখানে তিনি ১টি স্বর্ণ এবং ১টি ব্রোঞ্জ পদক জয়লাভ করেছিলেন।
শিমুলবাড়ী ইউনিয়ন, ফুলবাড়ী

২নং শিমুলবাড়ী ইউনিয়ন বাংলাদেশের রংপুর বিভাগের কুড়িগ্রাম জেলার ফুলবাড়ী অন্তর্গত একটি ইউনিয়ন।
এ ইউনিয়নের ওয়ার্ড সংখ্যা ৯টি। তার মধ্যে ওয়ার্ড সমূহের কয়েকটি গ্রামের নাম হলো: সোনাইকাজী, রামপ্রসাদ, সোনাইকাজী।
নাওডাঙ্গা ইউনিয়ন

১নং নাওডাঙ্গা ইউনিয়ন বাংলাদেশের রংপুর বিভাগের কুড়িগ্রাম জেলার ফুলবাড়ীর অন্তর্গত একটি ইউনিয়ন।
উত্তরে ভারত, দক্ষিনে শিমুলবাড়ী ইউনিয়ন,পূর্বে ভারত,পশ্চিমে মোগলহাট ইউনিয়ন।
সাংস্কুতিক সংগঠন-১টি।
মসজিদ-২৬টি
মন্দির-১০টি
ঈদগাহ-১২টি
ইতিমখানা-২টি।
নাওডাঙ্গা ইউনিয়নে ছোট বড় মোট ৪টি বাজার রয়েছে। এর মধ্যে বালারহাট বাজারটি সব চেয়ে বড়।
উরস-এ-রজভী

উরস-ই-রজভী, যা উরস-ই-আলা হযরত নামেও পরিচিত, দরগাহ-এ-আলা হযরত আয়োজিত ইমাম আহমদ রেজা খানের মৃত্যুবার্ষিকী স্মরণে ৩ দিনের দীর্ঘ বার্ষিক অনুষ্ঠান। এটি মূলত সুফিবাদের অনুসারীদের আকর্ষণ করে, যেখানে আলেমরা ভারতে সুফিবাদ সংস্কারে আহমদ রেজা খানের অবদান নিয়ে আলোচনা করেন। সাম্প্রতিক সময়ে, এটি আলেমদের তাদের অনুসারীদের গাইড করার জন্য একটি প্ল্যাটফর্ম হিসাবে কাজ করছে, যা সাধারণত ইসলামী শিক্ষা এবং পদ্ধতিগুলি নিয়ে আলোচনার সাথে জড়িত। সাম্প্রতিক প্রবণতাটি হল উপমহাদেশের মুসলমানদের আর্থ-সামাজিক ইস্যুগুলির আলোচনার বিষয় সম্পর্কে, যেমন তিন তালাক সম্পর্কে ভারতের সাম্প্রতিক সুপ্রিম কোর্টের রায় বা মুসলিম সম্প্রদায়ের অবনতিমান আর্থ-সামাজিক অবস্থার বিষয়ে সচেতনতা বাড়ানো।
চাদর পেশি এমন একটি অনুষ্ঠান যেখানে একটি চাদর একটি সমাধি উপরে স্থাপন করা হয় এবং বিশ্বজুড়ে বিভিন্ন লোক তাকে শ্রদ্ধা ও সম্মান হিসাবে উপস্থাপন করে। রাষ্ট্রপতি রেজেপ তাইয়িপ এরদোয়ান ২০১৬ সালে দরগাহের জন্য উপহার এবং চাদর প্রেরণ করেছিলেন।
ভিড় খুব বেশি বেড়ে যাওয়ার কারণে, দরগাহ কর্মকর্তারা পাকিস্তান, বাংলাদেশ, মরিশাস, যুক্তরাজ্য, দক্ষিণ আফ্রিকা, যুক্তরাষ্ট্র এবং তুরস্ক সহ অন্যান্য দেশের মধ্যে উরস উদ্‌যাপন করেন।
ঈদগাঁও উপজেলা

ঈদগাঁও বাংলাদেশের কক্সবাজার জেলার একটি উপজেলা। এটি বাংলাদেশের সর্বশেষ গঠিত ৪৯৫তম উপজেলা।
ঈদগাঁও উপজেলা কক্সবাজার জেলায় অবস্থিত। এটির আয়তন ১১৯.৬৬ বর্গকিলোমিটার বা ৪৬.২০ বর্গমাইল। এ উপজেলার উত্তরে চকরিয়া উপজেলা, দক্ষিণে কক্সবাজার সদর উপজেলা, পূর্বে রামু উপজেলা, পশ্চিমে মহেশখালী উপজেলা।
২২ জুলাই ২০১৯ ঈদগাঁওকে উপজেলা ঘোষণার জন্য কক্সবাজার জেলা প্রশাসক বরাবর স্মারকলিপি প্রেরণ করা হয়। পরবর্তীতে, ২৬ জুলাই ২০২১ প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) সভায় ঈদগাঁওকে স্বতন্ত্র উপজেলা হিসেবে অনুমোদন দেওয়া হয়। ঈদগাঁও দেশের ৪৯৫তম উপজেলা। পূর্বে এটি কক্সবাজার সদর উপজেলার আওতাধীন ছিলো। ঈদগাঁও থানা ও ইউনিয়নের সাথে মিল রেখে উপজেলার নামকরণ করা হয়।
ঈদগাঁও বা ঈদগাহ মানে হলো ঈদের জামায়াত আদায় করার স্থান বা মাঠ।"ঈদগাঁও" গৌড়যুগে "নয়াবাদ" নামে পরিচিত ছিল।
জানা যায়, উত্তরাধিকারের ভ্রাত্বঘাতীযুদ্ধে পরাজিত হয়ে মোগল সম্রাট শাহজাহানের পুত্র শাহসুজা সৈন্য নিয়ে ভারতবর্ষ থেকে আরাকান পালিয়ে যাওয়ার সময় তৎকালীন নয়াবাদ এলাকায় পৌঁছালে পবিত্র ঈদুল ফিতরের সময় নিকটে হওয়ায় এখানে সৈন্যবাহিনী, আমিরসহ ঈদের নামাজ আদায় করেন।
তখন থেকে "ঈদগাঁও" নামে পরিচিতি লাভ করে এবং পরবতীতে ব্রিটিশ আমলে বিভিন্ন সরকারি নথিপত্রে "ঈদগাঁও" নামে লিপিবদ্ধ ও পরিচিত হয়।
কক্সবাজার জেলার ৫টি ইউনিয়ন নিয়ে উপজেলাটি গঠিত হয়। অত্র উপজেলা ঈদগাঁও থানার আওতাধীন।
২০২২ সালের পরিসংখ্যান অনুযায়ী ঈদগাঁও উপজেলার জনসংখ্যা ১,৪৯,৫৬৬ জন।
মোট জনসংখ্যার ৯৫.৭৪% মুসলিম, ৪.২১% হিন্দু, ০.০৫% অন্যান্য ধর্মাবলম্বী রয়েছে।
ঈদগাঁও উপজেলার সাক্ষরতার হার ৩৪.২৬%। এ ইউনিয়নে ১টি ডিগ্রি কলেজ, ১টি ফাজিল মাদ্রাসা, ১২টি উচ্চ বিদ্যালয়, ১০টি দাখিল মাদ্রাসা ও ২৬টি সরকারি বেসরকারি প্রাথমিক বিদ্যালয় রয়েছে।
এই উপজেলায় যোগাযোগের প্রধান সড়ক হলো চট্টগ্রাম-কক্সবাজার মহাসড়ক। এখানে বাস, সিএনজিচালিত গাড়ী, অটোরিকশাসহ প্রায় সব ধরনের যানবাহনে যাতায়াত করা যায়।
সাতবাড়ীয়া মাধ্যমিক বিদ্যালয়

বাংলাদেশের যশোর জেলার কেশবপুর উপজেলায় অবস্থিত একটি ঐতিহ্যবাহী বিদ্যালয়। এটি অত্র এলাকার প্রাচীন বিদ্যালয় হিসেবেই পরিচিত।
স্থাপিতঃ বিদ্যালয়টি এলাকার শিক্ষানুরাগী স্বনামধন্য ব্যক্তিবর্গের দ্বারা ১৯২১ সালে প্রতিষ্ঠিত হয়।
অবস্থানঃ বিদ্যালয়টি কেশবপুর-কলারোয়া মেইন রোডের পাশে কেশবপুর শহর হতে প্রায় ৭ কি.মি দূরে সাতবাড়িয়া বাজারের প্রাণকেন্দ্রে অবস্থিত।
শিক্ষার্থী সংখ্যাঃ এ বিদ্যালয়ে বর্তমানে প্রায় ৬০০ জন শিক্ষার্থী রয়েছে।
শ্রেণি ও বিভাগঃ বিদ্যলয়টিতে ষষ্ঠ শ্রেণি হতে দশম শ্রেণি পর্যন্ত পাঠদান করা হয়। বিদ্যালয়ের একটি দ্বিতল ভবন, বিজ্ঞানাগার ও সাইকেল স্টোর রয়েছে। নবম-দশম শ্রেণিতে রয়েছে তিনটি বিভাগ।
যথা- ১। বিজ্ঞান বিভাগ; ২।বাণিজ্য বিভাগ; ৩। মানবিক বিভাগ।
শিক্ষক ও কর্মচারীঃ বিদ্যালয়টিতে প্রায় ১৬ জন শিক্ষক, ১ জন কেরানী এবং ১ জন পিয়ন/দপ্তরি রয়েছে।
প্রাকৃতিক পরিবেশঃ খুব সুন্দর ও মনোরম পরিবেশে দাঁড়িয়ে আছে শতবছরের পুরাতন এই বিদ্যাপীঠ। বিদ্যালয়ের সামনে একটি খেলার মাঠ রয়েছে। এছাড়াও উত্তর দিকে একটি পুকুর, দক্ষিণ ও পূর্ব দিকে বাজার রয়েছে। এছাড়াও বিদ্যালয়ের মাঠের চারপাশে নানা প্রজাতির গাছ-পালা রয়েছে।
আন্তর্জাতিক জীববিজ্ঞান অলিম্পিয়াড

আন্তর্জাতিক জীববিজ্ঞান অলিম্পিয়াড, সংক্ষেপে আইবিও হলো অনূর্ধ্ব-২০ বছর বয়সী প্রাক-বিশ্ববিদ্যালয়গামী শিক্ষার্থীদের জন্য জীববিজ্ঞান বিষয়ের অলিম্পিয়াড। এটি আন্তর্জাতিক বিজ্ঞান অলিম্পিয়াডগুলোর মধ্যে অন্যতম জনপ্রিয়। প্রথম আন্তর্জাতিক জীববিজ্ঞান অলিম্পিয়াড অনুষ্ঠিত হয় ১৯৯০ সালে, চেকোস্লোভাকিয়ায়। এরপর থেকে প্রতি বছর নিয়মিত এই অলিম্পিয়াড আয়োজিত হয়। এই প্রতিযোগিতায় পাঁচটি মহাদেশ থেকে ৭৫টি পর্যন্ত দেশ অংশগ্রহণ করেছে। প্রতিটি অংশগ্রহণকারী দেশ তাদের স্থানীয় পর্যায়ে আয়োজিত জাতীয় জীববিজ্ঞান অলিম্পিয়াডের চারজন বিজয়ীকে আন্তর্জাতিক পর্যায়ে পাঠায়। তাদের সাথে সাধারণত দুইজন পূর্ণবয়স্ক ব্যক্তি অংশগ্রহণ করেন, যারা প্রতিযোগিতাকালীন বিচারকের দায়িত্ব পালন করেন।
আন্তর্জাতিক প্রতিযোগিতার জন্য চারজন প্রতিযোগী বাছাইয়ের জন্য প্রতিটি সদস্য দেশ জাতীয় পর্যায়ে ৩–৫টি পর্যায়ক্রমিক রাউন্ড আয়োজন করে। ফলস্বরূপ, জীববিজ্ঞানের এই আয়োজনের সাথে বিশ্বব্যাপী প্রায় ১ মিলিয়নের বেশি শিক্ষার্থী অংশগ্রহণের সুযোগ পায়।
২০২০ সালে কোভিড-১৯ মহামারীর জন্য জাপানে অনুষ্ঠিতব্য আন্তর্জাতিক জীবিবিজ্ঞান অলিম্পিয়াড অনলাইনে ভার্চুয়ালি অনুষ্ঠিত হয়। ব্যতিক্রমী সঞ্চালন এবং অনন্য পদ্ধতির গ্রুপভিত্তিক প্রকল্প “আন্তর্জাতিক গ্রুপ প্রকল্প ২০২০”-এর জন্য এই আয়োজনকে “মহাসাফল্য” এবং আইবিও‘র ইতিহাসের “সবচেয়ে সফল” আয়োজন হিসেবে বিবেচনা করা হয়।
কোভিড-১৯ এর বৈশ্বিক মহামারীর কারণে আন্তর্জাতিক বিজ্ঞান অলিম্পিয়াডগুলোর বাতিল হওয়ার মুখে থাকা অবস্থাতেই (আন্তর্জাতিক পদার্থবিজ্ঞান অলিম্পিয়াড আনুষ্ঠানিকভাবে বাতিল করা হয়) আইবিও-র আয়োজক দেশ জাপান মহামারীর মধ্যে মানিয়ে নেওয়ার অংশ হিসেবে সম্পূর্ণ অনলাইনে ভার্চুয়ালি আয়োজনের সিদ্ধান্ত নেয়। আন্তর্জাতিক বিজ্ঞান অলিম্পিয়াডগুলোর মধ্যে আইবিও-ই প্রথম অনলাইনে আয়োজনের সিদ্ধান্ত নেয়।
আন্তর্জাতিক বিজ্ঞান অলিম্পিয়াড ২০২০-এর অংশ হিসেবে “আন্তর্জাতিক গ্রুপ প্রকল্প”-এর প্রস্তাব করা হয়। বিভিন্ন দেশের মধ্যে বিজ্ঞানভিত্তিক সংলাপ এবং সহযোগিতা বৃদ্ধির লক্ষ্যে আন্তর্জাতিক গ্রুপভিত্তিক বৈজ্ঞানিক প্রকল্প আহ্বান করা হয়। আন্তর্জাতিক বিজ্ঞান অলিম্পিয়াডগুলোর মধ্যে এই ধরনের উদ্যোগ এই প্রথম।
আন্তর্জাতিক গ্রুপ প্রকল্প ২০২০-এ বিভিন্ন দেশের ৪ থেকে ৭ জন প্রতিযোগী নিয়ে ৫০টি গবেষণা দল গঠিত হয়। প্রতিটি দলে থাকা বিভিন্ন দেশের সদস্যরা তিন মাসব্যাপী বৈজ্ঞানিক প্রকল্পে একসাথে কাজ করেন। এবং, সবশেষে, জীববিজ্ঞানের ভবিষ্যৎ নির্ধারণ ও আন্তর্জাতিক সংকট নিরসনের জন্য নতুন ও উদ্ভাবনী ধারণাসম্বলিত পেশাদার পোস্টার কিংবা কোনো উপস্থাপনার প্রস্তাব করতে হয়। জাপানে জীববিজ্ঞানের বিখ্যাত অধ্যাপকবৃন্দ প্রতিটি উপস্থাপনা মূল্যায়ন করেন।
আন্তর্জাতিক গ্রুপ প্রকল্প ২০২০-এ সব মিলিয়ে ৫৩টি দেশের ২০২ জন প্রতিযোগী অংশ নেয়। এই প্রকল্পটিকে “আইবিও-র ইতিহাসে প্রথম সহযোগিতামূলক গবেষণার সুযোগের প্রথম পরীক্ষা” বলে অভিহিত করা হয়। ৫০টি অংশগ্রহণকারী দলের মধ্যে সবচেয়ে সেরা ছয়টি দল (২৫ জন শিক্ষার্থী) “অ্যাওয়ার্ড অব এক্সিলেন্স” লাভ করে।
প্রতিবছর বিভিন্ন দেশে আন্তর্জাতিক জীববিজ্ঞান অলিম্পিয়াড আয়োজিত হয়।
ভাঙ্গামোড় ইউনিয়ন

৫নং ভাঙ্গামোড় ইউনিয়ন বাংলাদেশের রংপুর বিভাগের কুড়িগ্রাম জেলার ফুলবাড়ীর অন্তর্গত একটি ইউনিয়ন।
এলাকাটি ইতিপূর্ব হতে ধরলা নদীর কবলে এবং নদী ভাঙ্গন ছিল এলাকাটির প্রধান সমস্যা। এ ভাঙ্গাকে কেন্দ্র করে অত্র এলাকার নাম হয় ভাঙ্গামোড়। ভাঙ্গামোড় মৌজার নামে ইউনিয়ন পরিষদের নাম করন করা হয় ভাঙ্গামোড় ইউনিয়ন পরিষদ।
উত্তরে কাশীপুর ইউনিয়ন দক্ষিনে ধরলা নদী ও হোলো খানা ইউনিয়ন পূর্বে হাসনাবাদ ইউনিয়ন পশ্চিমে ছিট ডাসিয়ার ছড়া (ভারত) ও বড়ভিটা ইউনিয়ন।
কুড়িগ্রমি ও ফুলবাড়ী উপজেলা হতে স্থল পথে যাওয়া যায়। ইউনিয়ন পরিষদ হইতে উপজেলা সদরের দুরত্ব ১০ কিলোমিটার (প্রায়) এবং ইউনিয়ন পরিষদ হতে জেলা পরিষদের দুরত্ব ৩০ কিলোমিটার (প্রায়)। নৌ পথে খোচাবাড়ী ঘাট হইতে কুড়িগ্রাম(ধরলা নদী পথ)।
রাজকুমার (১৯৬৪-এর চলচ্চিত্র)

রাজকুমার হচ্ছে ১৯৬৪ সালে মুক্তিপ্রাপ্ত একটি হিন্দি চলচ্চিত্র যার পরিচালক ছিলেন কে. শঙ্কর। চলচ্চিত্রটিতে অভিনয় করেন শাম্মী কাপুর, সাধনা শিবদাসানি, প্রাণ, পৃথ্বীরাজ কাপুর, ওম প্রকাশ এবং রাজেন্দ্রনাথ। চলচ্চিত্রটির সঙ্গীত পরিচালনা করেন শঙ্কর জয়কিষণ।
কমব্যাট (সংবাদপত্র)

কমব্যাট বা "ও জর্নাল কম্ব্যাট" পর্তুগালের লিসবনে প্রকাশিত একটি পর্তুগিজ সংবাদপত্র ছিল। এটি ১৯৭৪ সালের জুন থেকে ১৯৭৮ সালের ফেব্রুয়ারির মধ্যে বিদ্যমান ছিল। 
"কমব্যাটের" প্রথম সংস্করণটি ১৯৭৪ সালের ২১ শে জুন প্রকাশিত হয়েছিল। কাগজটি মার্কসবাদী অবস্থান ছিল। ফিল মাইলার পত্রিকার সম্পাদক হিসাবে দায়িত্ব পালন করেছিলেন। প্রথম দশটি সংখ্যা সাপ্তাহিক হিসাবে প্রকাশিত হয়েছিল। বাকী ইস্যুগুলি পাক্ষিকভাবে বাধাগ্রস্ত হয়ে ১৯৭৮ সালের ফেব্রুয়ারি পর্যন্ত প্রকাশিত হয়েছিল।
ও স্যাকুলো

ও স্যাকুলো (ইংরেজি ভাষায় "দ্য সেঞ্চুরি" ) ১৮৮১ থেকে ১৯৭৭ সাল অবধি পর্তুগালের লিসবনে প্রকাশিত একটি পর্তুগিজ দৈনিক পত্রিকা ছিল।
"ও স্যাকুলো" প্রথম প্রকাশিত হয় জানুয়ারী, ১৮৮১। প্রতিষ্ঠাতা ছিলেন সেবাস্তিও দে ম্যাগালহিস লিমা, যিনি কইমব্রা বিশ্ববিদ্যালয়ে আইন বিষয়ে পড়াশোনা করেছিলেন। এটি রেকর্ডের একটি পত্রিকা এবং "ডায়রিও দে নোটিসিয়াসের" দুর্দান্ত প্রতিদ্বন্দ্বী ছিল।
"ও স্যাকুলোর" ১৯৭৪ সালে কার্নেশন বিপ্লবের আগে সোসিয়েডেড ন্যাসিওনাল ডি টিপোগ্রাফিয়ার মালিকানাধীন ছিল কাগজটি ১৯৭৭ সালের ৩ ফেব্রুয়ারি প্রকাশনা বন্ধ করে দেয়।
ফুলবাড়ী ইউনিয়ন, ফুলবাড়ী

৩নং ফুলবাড়ী ইউনিয়ন বাংলাদেশের রংপুর বিভাগের কুড়িগ্রাম জেলার ফুলবাড়ীর অন্তর্গত একটি ইউনিয়ন।
চন্দ্রখানা মৌজায় অবস্থিত এ ইউনিয়ন পরিষদ। এখানে প্রচুর ফুল উৎপন্ন হত। কথিত আছে-শ্রী জগদ্বীপেন্দ্র নারায়ণ ভূপ বাহাদুর পূর্বভাগ তহশীল কাছারী পরিদর্শনে
এসে জায়গাটিতে কাঁশবন ও গেন্দাফুলে ভরপুর দেখে উক্ত স্থানের নামকরণ ফুলবাড়ী করেন।
উত্তর দিকে ভারত, দক্ষিনে বড়ভিটা ইনিয়ন পরিষদ, পশ্চিমে শিমুলবাড়ী ইউনিয়ন ও পূর্বে ভাঙ্গামোড় ইউনিয়ন যা সীমানা পিলার দ্বারা চিহিৃত করা ।
ফুলবাড়ী ইউপি হতে ভাঙামোড় পর্যন্ত ৭ কি.মি., ফুলবাড়ী বাজার হতে খড়িবাড়ি হাট পর্যন্ত ৬ কি.মি.। 
দাশিয়ার ছড়া ছিটমহল,
ফুলসাগর,
নীলকমল নদী
রজুকান আরবিডারব্লাদ

রজুকান আরবিডারব্লাদ, সাধারণভাবে আরএ হিসাবে পরিচিত, একটি হল নরওয়েজীয় পত্রিকা, যা রজুকান ভিত্তিক এবং এর মালিক অ্যামিডিয়া। এটি স্থানীয় শ্রমিক আন্দোলন দ্বারা ১৯২৩ সালে প্রতিষ্ঠিত হয়েছিল। প্রথম সম্পাদক ছিলেন অ্যাক্সেল সামে, যিনি ১৯২৩ থেকে ১৯২৪ সাল পর্যন্ত পত্রিকাটি সম্পাদনা করেছিলেন। ট্রন্ড হেগনা ১৯২৪ থেকে প্রধান সম্পাদক ছিলেন।
রানা ব্লাদ

রানা ব্লাদ নরওয়ের মো ই রানাতে প্রকাশিত একটি দৈনিক, আঞ্চলিক সংবাদপত্র। ১০,৫৯৫ প্রচলন নিয়ে, এটা হেলজিল্যান্ডের উত্তরাঞ্চল কভার করে। পত্রিকাটি এ-প্রেসেনের মালিকানাধীন।
দ্য ইকুয়েটর (সংবাদপত্র)

দ্য ইকুয়েটর ছিল উনিশ শতকের কৃষ্ণাঙ্গ সমস্যার পত্রিকা, যা আফ্রিকান-আমেরিকান বেসবল খেলোয়াড় এবং নাগরিক অধিকার কর্মী ওয়েলডি ওয়াকার এবং তার ভাই মূসা ফ্লিটউড ওয়াকার সম্পাদিত পত্রিকা ছিল। আজ অবধি কোনও অনুলিপি বেঁচে গেছে বলে জানা যায় না।
কাশীপুর ইউনিয়ন, ফুলবাড়ী

৬নং কাশিপুর ইউনিয়ন বাংলাদেশের রংপুর বিভাগের কুড়িগ্রাম জেলার ফুলবাড়ীর অন্তর্গত একটি ইউনিয়ন।
কাশিপুর মৌজার নামানুসারে এ ইউনিয়নের নাম রাখা হয়। কথিত আছে, এ মৌজায় বেশি কাশবন ছিল। ফলে স্থানীয় লোকজন এ এলাকার নাম রাখে কাশিপুর বা কাশের শহর।
বুখারেস্ট বিজনেস উইক

বুখারেস্ট বিজনেস উইক (সংক্ষেপে বিবিডাব্লিউ) ছিল রোমানিয়ার ইংরেজি ভাষার সাপ্তাহিক ব্যবসায়িক সংবাদপত্র। এটি মার্কিন যুক্তরাষ্ট্র ভিত্তিক রোমানীয় ভেঞ্চার ইনক এর বুখারেস্ট শাখার আমেরিকেল্ট পাবলিশিং এসআরএল কর্তৃক প্রকাশিত হতো। পাঠকসংখ্যা ছিল প্রায় ২৪,০০০। 
এতে বিভিন্ন কোম্পানির ব্যবসায়িক সংবাদ, কোম্পানি সম্পর্কে, বেসরকারীকরণ বা বিনিয়োগ সম্পর্কিত সংবাদ প্রাধান্য পেত। সংবাদপত্রটিতে রোমানিয়া সম্পর্কিত সংবাদ ও সাক্ষাত্কারও দেওয়া হতো।
ওয়াওকন স্ট্যান্ডার্ড

স্ট্যান্ডার্ড, আগে ওয়াওকন স্ট্যান্ডার্ড হল ওয়াওকন, আইওয়া এবং ল্যানসিং, আইওয়ায় প্রকাশিত স্থানীয় সংবাদপত্র। এটি পোস্টভেল হেরাল্ড সহ এনই আইওয়ার শীর্ষ খবরগুলি কভার করে। প্রতি সংখ্যার মূল্য $ ১.২৫ ডলার। প্রতি সংখ্যায় শিক্ষা থেকে শুরু করে কৃষি, স্থানীয় বাসিন্দাদের দৃষ্টিভঙ্গি ইত্যাদি বিভাগ অন্তর্ভুক্ত থাকে।
কুরিরুল ন্যাশনাল

কুরিরুল ন্যাশনাল হল বুখারেস্ট প্রকাশিত একটি রোমানীয় দৈনিক সংবাদপত্র। কাগজটি ১৯৯১ সালে প্রতিষ্ঠিত হয়েছিল।
এরদেলি ন্যাপলি

এরদেলি ন্যাপলি একটি হাঙ্গেরীয় ভাষার ডানপন্থী সাপ্তাহিক সংবাদপত্র, যা ক্লুজ-নাপোকায় প্রকাশিত হয়, এবং ট্রান্সিলভেনিয়া জুড়ে আঞ্চলিকভাবে বিতরণ করা হয়।
আফ্রিকান-আমেরিকান নিউজ অ্যান্ড ইস্যুস

আফ্রিকান-আমেরিকান নিউজ অ্যান্ড ইস্যুস ( এএএনআই ) হ'ল টেক্সাসের হিউস্টনে প্রকাশিত একটি সাপ্তাহিক আফ্রিকান-আমেরিকান সংবাদপত্র। এটি টেক্সাস রাজ্যের আফ্রিকান আমেরিকানদের সর্বাধিক ঘনত্বের জিপ কোডগুলিতে বিতরণ করা হয়। প্রচলন অনুমান করা হয় ৩১২,৮১৮। একে "টেক্সাসের বহুল প্রচারিত এবং কৃষ্ণাঙ্গ দৃষ্টিভঙ্গির একটি সংবাদপত্র" হিসাবে বর্ণনা করা হয়েছে। 
এটি ১৯৯৬ সালে একরস হোমসে পরিবেশিত একটি সংবাদপত্র হিসাবে প্রতিষ্ঠিত হয়েছিল
জুরনালুল ন্যাশনাল

জুরনালুল ন্যাশনাল একটি রোমানীয় সংবাদপত্র, যা ড্যান ভয়কুলেসকুরের নেতৃত্বে ইনট্যাক্ট মিডিয়া গ্রুপের একটি অংশ, যার মধ্যে জনপ্রিয় টেলিভিশন স্টেশন অ্যান্টেনা ১ অন্তর্ভুক্ত। পত্রিকাটি ১৯৯৩ সালে চালু হয়েছিল। এর সদর দফতর বুখারেস্টে।
খবরের কাগজটির প্রচলন ছিল ৩০,০০০ অনুলিপি, এটি রোমানিয়ার যে কোনও সংবাদপত্রের মধ্যে সর্বোচ্চ।
বড়ভিটা ইউনিয়ন, ফুলবাড়ী

৪নং বড়ভিটা ইউনিয়ন বাংলাদেশের রংপুর বিভাগের কুড়িগ্রাম জেলার ফুলবাড়ীর অন্তর্গত একটি ইউনিয়ন।
বড়ভিটা মৌজা ও গ্রামের নামানুসারে এ ইউনিয়নের নাম রাখা হয়। স্থানীয়ভাষা ভিটা বলা হয় যে জমিতে ফসল হয় না। এ রকম বিশাল একটা ভিটা ছিল, যাকে কেন্দ্র করে এ নাম ‘বড়ভিটা’ রাখা হয়।
ওরেল গ্রিনফেল্ড

ওরেল গ্রিনফেল্ড (; জন্ম: ২১ আগস্ট ১৯৮১) হলেন একজন ইসরায়েলি পেশাদার ফুটবল রেফারি। তিনি ২০১২ সাল থেকে ফিফার আন্তর্জাতিক রেফারির তালিকায় রয়েছেন এবং ২০১২ সালের উয়েফা ইউরোপীয় অনূর্ধ্ব-১৭ চ্যাম্পিয়নশিপের এলিট পর্বের দুটি গ্রুপের দুটি ম্যাচের দায়িত্ব পালন করেছেন, একই বছরের মার্চ মাসে তিনি প্রথম আন্তর্জাতিক ম্যাচের দায়িত্ব পালন করেছিলেন। ২০১৫–১৬ উয়েফা ইউরোপা লিগের গ্রুপ পর্বে ম্যাচের দায়িত্ব পালন করার মাধ্যমে তিনি প্রথমবারের মতো বড় কোন ম্যাচে রেফারির দায়িত্ব পালন করেছিলেন।
তিনি ২০১৮–১৯ মৌসুমে রিয়াল মাদ্রিদ এবং ভিক্টোরিয়া প্লজেনের মধ্যকার গ্রুপ পর্বের ম্যাচ পরিচালনা করার মাধ্যমে উয়েফা চ্যাম্পিয়নস লিগে অভিষেক করেছিলেন। ২০১৯–২০ মৌসুমে, তিনি প্রথম ইসরায়েলি রেফারি হিসেবে লাৎসিয়ো এবং বায়ার্ন মিউনিখের মধ্যকার উয়েফা চ্যাম্পিয়নস লিগের নকআউট পর্বের একটি খেলায় রেফারির দায়িত্ব পালন করেছেন।
গ্রিনফেল্ড উয়েফা ইউরো ২০২০-এর ম্যাচ পরিচালনা করার মাধ্যমে আন্তর্জাতিক পর্যায়ের বড় কোন প্রতিযোগিতায় রেফারি হিসেবে অভিষেক করেছেন। গ্রিনফেল্ড উয়েফা ইউরো ২০২০-এর গ্রুপ সি-এর নেদারল্যান্ডস এবং অস্ট্রিয়ার ম্যাচটি পরিচালনা করেছিলেন।
মনোরোগ ভুক্তভোগী আন্দোলন

মনোরোগ ভুক্তভোগী আন্দোলন বা মনোরোগ আরোগ্য আন্দোলন হল মানসিক অসুস্থতা থেকে বিশেষজ্ঞ সহায়তায় আরোগ্য লাভ করেছেন বা সুস্থ আছেন, বর্তমানে মানসিক স্বাস্থ্যসেবা গ্রহণ করছেন কিংবা প্রাক্তন মানসিক রোগী এমন ব্যক্তিদের একটি বিবিধ সমিতি।
মনোরোগ ভুক্তভোগী আন্দোলনটি মানসিক নির্যাতনের ব্যক্তিগত ইতিহাস থেকে ১৯৬০ এর দশকের শেষ এবং ১৯৭০ এর দশকের গোড়ার দিকে নাগরিক অধিকার আন্দোলনের ফলে এবং কিছু আরোগ্য প্রাক্তন মানসিক রোগীদের দ্বারা উদ্ভূত হয়েছিল। অন্ততপক্ষে মার্কিন যুক্তরাষ্ট্রে ভুক্তভোগী আন্দোলনের বৌদ্ধিক বিকাশের মূল পাঠ্যটি ছিল জুডি চেম্বারলিনের ১৯৭৮-এর পাঠ্য, "আমাদের নিজের উপর: রোগী নিয়ন্ত্রিত বিকল্পের মানসিক স্বাস্থ্য ব্যবস্থা"।
চেম্বারলিন ছিলেন একজন প্রাক্তন মনোরোগ ভুক্তভোগী এবং মানসিক রোগীদের লিবারেশন ফ্রন্টের সহ-প্রতিষ্ঠাতা। আরোগ্য বিষয়ক নিউজলেটার ডেন্ড্রনের চারপাশে কোলেসিংয়ের পরে, ১৯৮৮ এর শেষ দিকে প্রধান সারির জাতীয় ও তৃণমূলের মনোরোগ ভুক্তভোগীদের বেশ কয়েকটি দলের নেতারা অনুভব করেছিলেন যে মানসিক স্বাস্থ্য ব্যবস্থা সংক্রান্ত সমস্যাগুলির উপর দৃষ্টি নিবদ্ধ করে একটি স্বাধীন মানবাধিকার জোটের দরকার। সে বছরই সাপোর্ট কোয়ালিশন ইন্টারন্যাশনাল (এসসিআই) গঠিত হয়েছিল। এসসিআইয়ের প্রথম প্রকাশ্য পদক্ষেপ ছিল আমেরিকান সাইকিয়াট্রিক অ্যাসোসিয়েশনের বার্ষিক সভা হিসাবে (এবং সরাসরি এর বাইরে) ১৯৯০ সালের মে মাসে নিউ ইয়র্ক সিটিতে একটি পাল্টা সম্মেলন ও প্রতিবাদ করা। ২০০৫ সালে ডেভিড ডাব্লিউ ওক্স পরিচালক হিসাবে এসসিআই এর নাম পরিবর্তন করে মাইন্ডফ্রিডম ইন্টারন্যাশনালে রাখেন।
কেরোগলেন মালভূমি

কেরোগলেন মালভূমি (, ), যা কেরোগেলেন–হিয়ার্ড মালভূমি নামেও পরিচিত, হচ্ছে একটি মহাসাগরীয় মালভূমি এবং দক্ষিণ ভারত মহাসাগরের অ্যান্টার্কটিক পাতটিতে অবস্থিত একটি বৃহত আগ্নেয় ভূমি (Large Igneous Province (LIP)। এটি অস্ট্রেলিয়ার দক্ষিণ-পশ্চিমে অবস্থিত এবং ক্যালিফোর্নিয়ার চেয়ে আকারের প্রায় তিনগুণ বড়। মালভূমিটি উত্তর-পূর্ব – দক্ষিণ-পূর্ব বরাবর -এর বেশি প্রসারিত এবং গভীর জলে নিমজ্জিত রয়েছে।
প্রায় ১৩০ মিলিয়ন বছর পূর্বে গন্ডোয়ানা ভাঙা শুরু হওয়ার সময় বা তার ঠিক পর পরই কেরোগলেন উষ্ণস্থল হতে উত্‌পত্তি লাভ করে। মালভূমিটির একটি ছোট্ট অংশ সমুদ্রের সমতল থেকে উত্থিত হয়ে কেরোগলেন দ্বীপ (একটি ফরাসী বৈদেশিক অঞ্চল) এবং হেয়ার্ড এবং ম্যাকডোনাল্ড দ্বীপপুঞ্জ (একটি অস্ট্রেলিয়ান বাহ্যিক অঞ্চল) গঠন করেছে। হিয়ার্ড এবং ম্যাকডোনাল্ড দ্বীপপুঞ্জে সবিরাম আগ্নেয়গিরি অগ্ন্যুত্‌পাত চলে প্রায়শই।
কেরোগলেন মহাদেশীয় খন্ডটি সম্ভবতঃ মধ্য-ক্রিটাসিয়াস যুগে মোচাকৃতির ঘন বন দ্বারা আচ্ছাদিত ছিলো।
অবশেষে, ২০ মিলিয়ন বছর পূর্বে, এটি ডুবে যায় এবং বর্তমানে এটি সমুদ্র-সমতল হতে ১,০০০–২,০০০ মিটার নিম্নে নিমজ্জিত রয়েছে।
গ্রীষ্মকালে কেরোগলেন মালভূমির দক্ষিণ প্রান্ত এবং সংলগ্ন রাজকুমারী এলিজাবেথ খাতের উত্তর অংশে স্পার্ম তিমি, মিন্ক তিমি এবং হ্যাম্পব্যাক তিমি সহ নানান প্রজাতির প্রচুর পরিযায়ী তিমির আগমন ঘটে। এই তিমিগুলি ‌এখানে অবস্থান নেয়ার মূল কারণ হলো অ্যান্টার্টিকার চক্রাকার স্রোত এখানকার কেরোগলেন মালভূমির দক্ষিণ প্রান্তে এসে বাধা পেয়ে বেকে যায়। ফলে এখানে নিচ হতে ওপরে প্রচুর পুষ্টি উপাদানের সমারোহ ঘটে। অধিকন্তু, এর পূর্বাংশ সহ দক্ষিণ দিকে বরফাচ্ছাদিত কুয়াশার পারদুর্ভাব ঘটে।
৭৯ নং ওয়ার্ড, কলকাতা পৌরসংস্থা

ওয়ার্ড নং ৭৯ ভারতের পশ্চিমবঙ্গ রাজ্যের দক্ষিণ কলকাতার খিদিরপুর (বাবু বাজার), মোমিনপুর, মাঝেরহাট এবং টিকিয়াপাড়া নিয়ে গঠিত কলকাতা পৌরসংস্থার বরো নং ৯ এর একটি প্রশাসনিক বিভাগ।
৭৯ নং ওয়ার্ডের সীমানাঃ উত্তরে কার্ল মার্কস সরণি; পূর্বে ডায়মন্ড হারবার রোড; দক্ষিণে গোরগাছা রোড, সোনারপুর রোড এবং পোর্ট ট্রাস্ট রেলপথ; এবং পশ্চিমে হাইড রোড । 
ওয়ার্ডটি কলকাতা পুলিশের বন্দর বিভাগএর একবালপুর, খিদিরপুর এবং তারাতলা থানা পরিবেশন করে। 
ওয়াটগঞ্জ মহিলা থানা যা ১৬ ওয়াটগঞ্জ স্ট্রিট, কলকাতা-৭০০ ০২৩ এ অবস্থিত, বন্দর বিভাগের অধিক্ষেত্রে অধীনে সমস্ত পুলিশ থানার এখতিয়ার আছে অর্থাৎ উত্তর বন্দর, দক্ষিণ বন্দর, ওয়াটগঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ। 
উপরের মত বেহালা থানার একই ঠিকানায় অবস্থিত বেহালা মহিলা থানা, দক্ষিণ পশ্চিম বিভাগের অধিক্ষেত্রে অধীনে সমস্ত পুলিশ থানার এখতিয়ার আছে অর্থাৎ সরসুনা, তারাতলা, বেহালা, পর্ণশ্রী, ঠাকুরপুকুর এবং হরিদেবপুর। 
এটি একটি সিটি মিউনিসিপাল কর্পোরেশন কাউন্সিল নির্বাচনী অঞ্চল গঠন করে এবং এটি কলকাতা বন্দর বিধানসভা কেন্দ্রর কলকাতা বন্দরের একটি অংশ।
ওভিদিউ হাতেগান

ওভিদিউ আলিন হাতেগান (; জন্ম: ১৪ জুলাই ১৯৮০) হলেন একজন রোমানীয় পেশাদার ফুটবল রেফারি, যিনি মূলত লিগা ১ এবং ফিফার আন্তর্জাতিক রেফারি হিসেবে দায়িত্ব পালন করছেন।
আরাদে জন্মগ্রহণ করা হাতেগান, ২০০৮ সালে ফিফার রেফারি হয়েছিলেন। তিনি উয়েফা ইউরো ২০১২ এবং ২০১৪ ফিফা বিশ্বকাপ বাছাইপর্বের রেফারি হিসেবে দায়িত্ব পালন করেছিলেন। ২০১৩ সালে, উয়েফার তৎকালীন প্রেসিডেন্ট মিশেল প্লাতিনি খিমকি এরিনায় ম্যানচেস্টার সিটি এবং সিএসকেএ মস্কোর মধ্যকার একটি ম্যাচ চলাকালীন দর্শকদের বর্ণবাদী প্রতিস্থিতি মোকাবেলায় কেন হাতেগান ব্যবস্থা প্রয়োগ করেননি তা জানার জন্য অভ্যন্তরীণ তদন্তের নির্দেশ দিয়েছিলেন। এই ঘটনার জন্য সিএসকেএ মস্কোর বিরুদ্ধে "বর্ণবাদী আচরণ" করার অভিযোগ আনা হয়েছিল, তবে হাতেগান দোষীসাব্যস্ত হননি।
২০১৮ সালের ১৯শে নভেম্বর তারিখে, ২০১৮–১৯ উয়েফা নেশনস লীগের জার্মানি এবং নেদারল্যান্ডসের মধ্যকার একটি খেলার প্রথমার্ধ শেষে হাতেগান জানতে পারেন যে তার মা মারা গিয়েছেন; এর ফলে তিনি আনুষ্ঠানিকভাবে অন্য একজন রেফারি প্রতিস্থাপন করতে পারতেন, তবে তিনি শেষ পর্যন্ত ম্যাচটি পরিচালনা করেছিলেন। ম্যাচটি ২–২ গোলে সমাপ্ত হয়েছিল, যার ফলে নেদারল্যান্ডস সেমি-ফাইনালের জন্য উত্তীর্ণ হয়েছিল। শেষ বাশিঁ বাজার পর ভার্জিল ভান ডাইক হতাশ হাতেগানকে সান্ত্বনা দিয়েছিলেন।
হাতেগান চিকিৎসা বিজ্ঞানে তিমিশোয়ারার ভিক্টর বেব বিশ্ববিদ্যালয় থেকে পড়শোনা করেছেন। পরবর্তীকালে, তিনি তার নিজ শহরে ভ্যাসিলি গোল্ডিও ওয়েস্টার্ন বিশ্ববিদ্যালয়ে ইংরেজি ভাষায় শারীরস্থান বিষয়ে পড়শোনা করেছেন। ২০০৯ সালে হাতেগান, স্ত্রী নিকোলিতাকে বিয়ে করেছেন এবং এই দম্পতির দুটি সন্তান রয়েছে।
নৃসিংহপ্রসাদ ভাদুড়ী

নৃসিংহপ্রসাদ ভাদুড়ী (জন্ম: "২৩ নভেম্বর, ১৯৫০" ) একজন ভারতীয় বাঙালি ইতিহাসবিদ, লেখক ও ভারতবিদ্যা। তিনি ভারতীয় মহাকাব্য ও পুরাণ বিশেষজ্ঞ। নৃসিংহপ্রসাদ ভাদুড়ী ২০১২ সালে প্রধান ভারতীয় মহাকাব্য "মহাভারত" ও "রামায়ণের" একটি বিশ্বকোষ তৈরির বৃহত আকারের প্রকল্প গ্রহণ করেন। কাজের অসুবিধা ও জটিলতার কারণে, প্রকল্পটিকে ধারণ করতে তাঁর এক দশক সময় লেগেছিল।
নৃসিংহপ্রসাদ ভাদুড়ী ১৯৫০ সালের ২৩ নভেম্বর পূর্ববঙ্গের (পাকিস্তান) পাবনা জেলার গোপালপুর গ্রামে (বর্তমানে বাংলাদেশ) জন্মগ্রহণ করেন। তিনি কলকাতা বিশ্ববিদ্যালয় থেকে সংস্কৃত ভাষায় স্নাতকোত্তর ডিগ্রি অর্জন করেন।
নৃসিংহপ্রসাদ ভাদুড়ী প্রাচীন ভারতীয় গল্পগুলির সহজ ব্যাখ্যা ক্ষেত্রে তাঁর পণ্ডিতের জন্য খ্যাতিমান, বিশেষত ভারতীয় মহাকাব্য রামায়ণ ও "মহাভারত" বিষয়ক। তিনি সাধারণত বাংলা ভাষায় লেখেন এবং "বাল্মিকীর রাম ও রামায়ণ", "অর্জুন ও দ্রৌপদী" এবং "কৃষ্ণা কুন্তি এবং কৌন্তেয়" সহ বহু বই লিখেছেন। বহু বছর ধরে, তিনি বর্তমান, আনন্দ পাবলিশার্স, আনন্দমেলা, দেশ প্রভৃতি সরোদিয়া সংখ্যা সহ বাংলা পত্রিকায় হিন্দু মহাকাব্যের চরিত্র নিয়ে রচনা লিখছেন।
সের্গেই কারাসেভ

সের্গেই জেনাদিয়েভিচ কারাসেভ (; জন্ম: ১২ জুন ১৯৭৯) হলেন একজন রুশ আন্তর্জাতিক ফুটবল রেফারি।
কারাসেভ ২০১০ সালে ফিফার রেফারি হিসেবে নিযুক্ত হয়েছে। তিনি ২০১৪ ফিফা বিশ্বকাপ বাছাইপর্বে রেফারির দায়িত্ব পালন করেছিলেন; স্কটল্যান্ড এবং মেসিডোনিয়ার মধ্যকার গ্রুপ এ-এর ম্যাচ পরিচালনার মধ্য দিয়ে তিনি রেফারি হিসেবে আন্তর্জাতিক ফুটবলে অভিষেক করেছেন। উয়েফা ইউরো ২০২০-এ তিনি ইতালি বনাম সুইজারল্যান্ডের ম্যাচসহ সর্বমোট তিনটি ম্যাচে রেফারির দায়িত্ব পালন করেছিলেন। বিষেশত, প্রথম রুশ রেফারি হিসেবে ২০০৮ সাল থেকে তিনি বিশ্বকাপ অথবা উয়েফা ইউরোর প্লে-অফ ম্যাচগুলোর রেফারি হিসেবে নিযুক্ত রয়েছেন।
কারাসেভ বিবাহিত এবং তার দুটি সন্তান রয়েছে। তার শখ হচ্ছে মেটাল কনসার্টে যাওয়া। আরআইএ নভোস্তিকে দেয়া এক সাক্ষাৎকারে তিনি বলেছিলেন যে তার প্রিয় মেটাল ব্যান্ড হলো স্ল্যায়ার।
ডাসার উপজেলা

ডাসার উপজেলা বাংলাদেশের মাদারীপুর জেলার অন্তর্গত একটি উপজেলা। বালিগ্রাম, কাজীবাকাই, গোপালপুর, ডাসার ও নবগ্রাম এই পাঁচ ইউনিয়ন নিয়ে ডাসার উপজেলা গঠিত। এই উপজেলার আয়তন ৭৬ দশমিক ৮ বর্গকিলোমিটার। ২০১১ সালের আদমশুমারি অনুযায়ী ডাসারের জনসংখ্যা ৭১ হাজার ৪৯৪।
২০১২ সালের ২ ফেব্রুয়ারি ডাসারে একটি পুলিশ তদন্তকেন্দ্র স্থাপিত হয়। পরে কালকিনি উপজেলার পাঁচটি ইউনিয়ন নিয়ে ২০১৩ সালের ২ মার্চ ডাসার থানা গঠন করা হয়। এর কিছুদিন পর থেকেই ডাসারকে উপজেলায় রূপান্তরের প্রস্তাব দেয় স্থানীয় প্রশাসন। ২০১৭ সালের ২০ নভেম্বর প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) বৈঠকে ডাসার থানাকে উপজেলায় উন্নীতকরণের কথা থাকলেও তা নাকচ করা হয় ও বিষয়টি আরও পরীক্ষা-নিরীক্ষা করতে বলা হয়। এরপর ২০২১ সালের ২৬ জুলাই নিকারের ১১৭তম সভায় ডাসারকে পরিপূর্ণ উপজেলা করার সিদ্ধান্ত নেওয়া হয়। ডাসার দেশের ৪৯৩তম উপজেলা।
ডাসার উপজেলা ৫টি ইউনিয়ন নিয়ে গঠিত এবং এই উপজেলায় ৬৭টি মৌজা রয়েছে। 
ডাসার উপজেলার ভৌগোলিক অবস্থান । এর মোট আয়তন ৭৬.০৮ বর্গ কিলোমিটার। ডাসার উপজেলার-
কলেজ
ইব্রীয়

ইব্রীয় (, ' / ', ' / '; ' / ') বা ইব্রীয় জাতি বলতে সাধারণত প্রাক-রাজতান্ত্রিক সেমিটিকভাষী ইস্রায়েলীয়দের বোঝানো হয়। তারা ছিল যাযাবর। তবে কিছু ক্ষেত্রে শব্দটি বৃহত্তর অর্থে ফিনিশীয়দের এবং ব্রোঞ্জ যুগের পতনের প্রাক্কালের শাসু সম্প্রদায়কে বোঝাতেও ব্যবহৃত হয়। ইব্রীয় শব্দটি একটি জাতিগত নাম না হলেও হিব্রু বাইবেলের ৩২টি শ্লোকে ৩৪ বার শব্দটি পাওয়া যায়।
রোমীয় সাম্রাজ্যের যুগে
গ্রীক হিব্রায়িওস সাধারণভাবে যিহূদীদের উল্লেখ করতে পারত, যেমন স্ট্রংয়ের হিব্রু অভিধান বলে, “যিহূদীদের যেকোনও একটি জাতি” এবং অন্যান্য সময়ে বিশেষত যিহূদিয়ায় বসবাসকারী যিহূদীদের প্রতি। প্রারম্ভিক খ্রিস্টধর্মে গ্রীক শব্দটি যিহূদী খ্রিস্টানদের পরজাতীয় খ্রিস্টান এবং জুডাইজারদের বিপরীতে বোঝায় (প্রেরিত পুস্তক ৬:১ অন্যদের মধ্যে)। হল সেই প্রদেশ যেখানে মন্দিরটি ছিল।
আর্মেনীয়, ইতালীয়, গ্রীক, কুর্দি, প্রাচীন ফরাসি, সার্বীয়, রুশ, রোমানীয় এবং কয়েকটি অন্যান্য ভাষায় ইব্রীয় থেকে যিহূদীতে নাম স্থানান্তর কখনও হয়নি, এবং যিহূদীদের জন্য "ইব্রীয়" প্রাথমিক শব্দ ব্যবহৃত হয়। "ইব্রীয়" শব্দের অনুবাদ কুর্দি ভাষায়ও ব্যবহৃত হয় এবং এককালে ফরাসিতে ব্যবহৃত হত।
হিব্রু ভাষার পুনরুজ্জীবন এবং হিব্রু যিশুভের উত্থানের সাথে, এই শব্দটি ইস্রায়েলের এই পুনর্গঠিত সমাজের ইহুদি জনগণ বা সাধারণভাবে ইহুদিদের ক্ষেত্রে প্রয়োগ করা হয়েছে।
মধ্যনগর উপজেলা

মধ্যনগর উপজেলা বাংলাদেশের সুনামগঞ্জ জেলার অন্তর্গত একটি উপজেলা। সোমেশ্বরী নদীর তীরে গড়ে ওঠা মধ্যনগর উপজেলার আয়তন ২২২ বর্গকিলোমিটার। উপজেলার ৪টি ইউনিয়নে প্রায় দেড় লাখ মানুষ বসবাস করে। বাংলাদেশের দ্বিতীয় বৃহত্তম হাওর, তৃতীয় রামসার এলাকা টাঙ্গুয়ার হাওর মধ্যনগর উপজেলা বৃহত্তর বংশীকুন্ডায় অবস্থিত।
১৯৭৪ সালে মধ্যনগর ইউনিয়ন, চামরদানী ইউনিয়ন, বংশীকুন্ডা উত্তর ইউনিয়ন ও বংশীকুন্ডা দক্ষিণ ইউনিয়ন নিয়ে মধ্যনগর থানা গঠিত হয়। থানার বংশীকুন্ডা উত্তর ইউনিয়ন থেকে উপজেলা সদরের দূরত্ব ৪০ কিলোমিটারের বেশি, অপরদিকে উপজেলা সদর থেকে মধ্যনগরের দূরত্ব ২০ কিলোমিটার। যার ফলে শিক্ষা, চিকিৎসা, প্রশাসনিক সেবা নিতে মানুষের দুর্ভোগ হচ্ছিলো। ১৯৮৭ সালের মাঝামাঝি সময় থেকে মধ্যনগর থানাকে উপজেলায় উন্নীত করার জন্য প্রাথমিকভাবে কার্যক্রম শুরু হয়। এরপর এই দাবিতে বিভিন্ন সময়ে মধ্যনগর বাজারে অনশন, মানববন্ধন ও হরতালের মতো কর্মসূচিও পালন করা হয়। ২০০১ সালে প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) ৮৬তম বৈঠকে মধ্যনগর থানা এলাকার ৪টি ইউনিয়ন নিয়ে মধ্যনগর উপজেলা স্থাপনের সিদ্ধান্ত গৃহীত হয়। পরবর্তীতে নিকারের ৮৮তম সভায় এ সিদ্ধান্তটি বাতিল করা হয়েছিল। সর্বশেষ ২০২১ সালের ২৬ জুলাই নিকারের ১১৭তম সভায় মধ্যনগরকে পরিপূর্ণ উপজেলা করার সিদ্ধান্ত নেওয়া হয়। মধ্যনগর দেশের ৪৯৪তম উপজেলা।
এই উপজেলার উত্তরে ভারতের মেঘালয়, দক্ষিণে ধর্মপাশা উপজেলা, পূর্বে তাহিরপুর উপজেলা, পশ্চিমে নেত্রকোণা জেলার কলমাকান্দা উপজেলা অবস্থিত।
মধ্যনগর উপজেলায় বর্তমানে 
৪টি ইউনিয়ন রয়েছে সম্পূর্ণ উপজেলার প্রশাসনিক কার্যক্রম মধ্যনগর থানার আওতাধীন ।
এই উপজেলায় শিক্ষার হার শতকরা ২৩.০২%। এখানে ৮৩টি প্রাথমিক বিদ্যালয়,০৩টি নিম্ন মাধ্যমিক ০৯টি মাধ্যমিক পর্যায়ের শিক্ষা প্রতিষ্ঠান ০৩টি দাখিল মাদ্রাসা ও ০১টি কলেজ রয়েছে। 
কলেজ-
উচ্চ মাধ্যমিক বিদ্যালয়-
মাধ্যমিক বিদ্যালয়-
নিম্ন মাধ্যমিক-
দাখিল মাদ্রাসা-
এই উপজেলায় কৃষি জমির পরিমান ১৫ হাজার ৬০০ হেক্টর।
আন্তোনিও মাতেউ লাহোস

আন্তোনিও মিগেল মাতেউ লাহোস (, ; জন্ম: ১২ মার্চ ১৯৭৭) হলেন একজন স্পেনীয় ফুটবল রেফারি, যিনি ২০০৮ সাল থেকে লা লিগায় রেফারির দায়িত্ব পালন করছে। এছাড়াও তিনি একজন আন্তর্জাতিক রেফারি, তার ২০১৪ ফিফা বিশ্বকাপ বাছাইপর্ব, ২০১৮ ফিফা বিশ্বকাপ বাছাইপর্ব এবং ২০১৮ ফিফা বিশ্বকাপে রেফারির দায়িত্ব পালন করার অভিজ্ঞতা রয়েছে। তিনি রেফারি করার সময় চটুলতা এবং চঞ্চলতার জন্য পরিচিত।
২০২১ সালের ২৯শে মে তারিখে, মাতেউ লাহোস ম্যানচেস্টার সিটি এবং চেলসির মধ্যকার ২০২১ উয়েফা চ্যাম্পিয়নস লিগ ফাইনালে রেফারি দায়িত্ব পালন করেছিলেন।
সংসদ সদস্য (ভারত)

পৃথিবীর সর্ববৃহৎ গণতান্ত্রিক দেশ হিসেবে ভারতের বেশ সুনাম রয়েছে। দেশটির সংসদীয় ব্যবস্থাপনা দ্বি-কক্ষবিশিষ্ট। সেগুলো হচ্ছে লোকসভা এবং রাজ্যসভা। সংসদে প্রতিনিধিত্বকারী সকল সদস্যই 'সংসদ সদস্য' হিসেবে পরিচিত। 
সদস্যরা ভারতীয় প্রদেশ এবং কেন্দ্রশাসিত অঞ্চল থেকে লোকসভায় সদস্যরূপে নির্বাচিত হন। কিন্তু রাজ্যসভার সদস্যরা পরোক্ষভাবে প্রদেশের গঠনতন্ত্র অনুযায়ী সংসদ সদস্য হন। প্রত্যেক প্রদেশেই নির্দিষ্টসংখ্যক সংসদ সদস্যের পদ বরাদ্দ আছে। উত্তর প্রদেশে সবচেয়ে বেশীসংখ্যক সদস্য পদ রয়েছে।
কেন্দ্রীয় সরকার সংখ্যাগরিষ্ঠ দল বা জোটভূক্ত দলের সংমিশ্রণে গঠিত হয় যেখানে লোকসভায় সর্ববৃহৎ দল বৃহৎসংখ্যক আসন লাভ করতে সক্ষম হয়।
২০২৩ সালের এপ্রিল মাস থেকে কার্যকর
মূল বেতন: মাসে ১ লক্ষ ২৪ হাজার টাকা।দৈনিক ভাতা: ২৫০০ টাকা। 
পাঁচ বছর মেয়াদের জন্য এক জন প্রাক্তন সাংসদ
পেনশন পান ৩১ হাজার টাকা। সঙ্গে অতিরিক্ত প্রতি বছরের জন্য মাসে ২৫০০ টাকা করে। প্রসঙ্গত, প্রতি সংসদ সদস্য তাঁর কেন্দ্রের লোকেদের সঙ্গে যোগাযোগ করার জন্য ৭০ হাজার টাকা করে পান। দফতরের জন্য ভাতা পান মাসে ৬০ হাজার টাকা। সঙ্গে সংসদে হাজিরার দৈনিক ভাতা, ২৫০০ টাকা।এছাড়াও বছরে ৫০ হাজার ইউনিট বিদ্যুৎ, ৪ হাজার কিলোলিটার জল নিখরচায় সংসদ সদস্যদের দেওয়া হয়। ফোন ও ইন্টারনেটের খরচও সরকারের। নিজের ও পরিবারের জন্য বছরে ৩৪টি উড়ান এবং যে কোনও দূরত্বে প্রথম শ্রেণির ট্রেন ভাড়াও পান সংসদ সদস্যরা। আরও পান সড়ক পথে যাতায়াতের ক্ষেত্রে কিলোমিটার পিছু খরচও। দিল্লিতে ফ্ল্যাট বা বাংলো দেওয়া হয় তাঁদের। তা না পেলে আবাসন ভাতা দেওয়া হয়।
দ্য পিঙ্ক প্যান্থার

দ্য পিংক প্যান্থার একটি মার্কিন মিডিয়া ফ্র্যাঞ্চাইজি, মূলত অদক্ষ ফরাসি পুলিশ গোয়েন্দা ইনস্পেক্টর জাক ক্লুজোর উপর নির্মিত কৌতুক-রহস্য চলচ্চিত্র ধারাবাহিক। এটি ১৯৬৩ সালে ধ্রুপদী দ্য পিঙ্ক প্যান্থার চলচ্চিত্র মুক্তির মধ্য দিয়ে শুরু হয়েছিল। ক্লুসো চরিত্রটিতে প্রথম অভিনয় করে এবং এর সাথে অঙ্গাঅঙ্গিভাবে জড়িত ছিলেন পিটার সেলার্স। বেশিরভাগ চলচ্চিত্র হেনরি ম্যানসিনি রচিত আবহ সঙ্গীত সহযোগে ব্লেক এডওয়ার্ডস রচনা ও পরিচালনা করেন। চলচ্চিত্রসমূহে উপস্থাপিত উপাদান এবং চরিত্রগুলো বিভিন্ন বই, কমিক বই এবং অ্যানিমেটেড ধারাবাহিকসহ অন্যান্য মাধ্যমে উপযোগ করা হয়।
এই ধারাবাহিকের প্রথম চলচ্চিত্রের শুরুর দৃশ্যে একটি অ্যানিমেটেড চরিত্র ছিল, যা তৈরি করেছে ডিপ্যাটি-ফ্রেলেং এন্টারপ্রাইজেস। এতে মানচিনির সুরারোপিত "দ্য পিঙ্ক প্যান্থার আবহ সঙ্গীত" ও পিঙ্ক প্যান্থার চরিত্রের দেখা মিলে। হাউলি প্র্যাট ও ফ্রিজ ফ্রেলেঙ্গের তৈরি এই চরিত্রটি ১৯৬৪ সালে "দ্য পিঙ্ক ফিঙ্ক" দিয়ে যাত্রা শুরু করা তার নিজস্ব কার্টুন ধারাবাহিকের বিষয়বস্তু ছিল। এই কার্টুন ধারাবাহিকটি "দ্য পিঙ্ক প্যান্থার শো" নামে শনিবার সকালে প্রচারিত হত, যা সে সময়ে টেলিভিশনে শীর্ষ রেটিং অর্জন করে।
বিশ্ব শৌচালয় দিবস

বিশ্ব শৌচালয় দিবস (ডব্লিউ টি ডি), বিশ্ব শৌচাগার দিবস বা বিশ্ব টয়লেট দিবস হল প্রতিবছর ১৯ নভেম্বরে পালিত জাতিসংঘের একটি আনুষ্ঠানিক আন্তর্জাতিক দিবস, যা বিশ্বব্যাপী পয়ঃনিষ্কাশন সংকট মোকাবেলায় পদক্ষেপ গ্রহণের অনুপ্রেরণা যোগায়। সারা বিশ্বে ৪.২ বিলিয়ন মানুষ "নিরাপদ পয়ঃনিষ্কাশন" ছাড়াই বাস করে এবং প্রায় ৬৭৩ মিলিয়ন মানুষ খোলা জায়গায় শৌচকর্ম করে। টেকসই উন্নয়ন লক্ষ্যমাত্রা ৬ এর অন্যতম লক্ষ্য "সবার জন্য জল ও পয়ঃনিষ্কাশনের উপলব্ধতা এবং টেকসই ব্যবস্থাপনা নিশ্চিত করা"। বিশেষ করে, লক্ষ্য ৬.২ "খোলা জায়গায় শৌচকর্ম বিলোপ করা ও পয়ঃনিষ্কাশন এবং স্বাস্থ্যবিধি রপ্ত করা"। যখন টেকসই উন্নয়ন লক্ষ্য প্রতিবেদন ২০২০ প্রকাশিত হয়, তখন জাতিসংঘের মহাসচিব আন্তোনিও গুতেরেস বলেন, "আজ টেকসই উন্নয়ন লক্ষ্যমাত্রা ৬ অত্যন্ত শোচনীয়" এবং এটি "২০৩০ সালের এজেন্ডা, মানবাধিকার উপলব্ধি এবং বিশ্বজুড়ে শান্তি ও নিরাপত্তা অর্জনের অগ্রগতিকে বাধাগ্রস্ত করছে"।
বিশ্ব শৌচালয় দিবস মানুষকে এই লক্ষ্যসমূহ অর্জনের জন্য পদক্ষেপ নিতে অবহিত, জড়িত এবং অনুপ্রাণিত করার জন্য কাজ করে। সিঙ্গাপুর প্রস্তাবটি উপস্থাপন করার পর জাতিসংঘের সাধারণ পরিষদ ২০১৩ সালে বিশ্ব শৌচালয় দিবসকে জাতিসংঘের একটি দাপ্রিক দিন হিসেবে ঘোষণা করে (১৯৩ টি সদস্য রাষ্ট্রের জাতিসংঘের সাধারণ পরিষদের সামনে এর প্রথম প্রস্তাব)। এর আগে, ২০০১ সালে বিশ্ব শৌচালয় সংস্থা (সিঙ্গাপুর ভিত্তিক একটি বেসরকারি সংস্থা) অনানুষ্ঠানিকভাবে বিশ্ব শৌচালয় দিবস শুরু করেছিল।
সারা বিশ্বে ৪.২ বিলিয়ন মানুষ "নিরাপদ পয়ঃনিষ্কাশন" ছাড়াই বাস করে এবং বিশ্বব্যাপী প্রায় ৬৭৩ মিলিয়ন মানুষ খোলা জায়গায় শৌচকর্ম করে। খোলা জায়গায় শৌচকর্ম করা বিশেষভাবে নারী এবং মেয়েদের পক্ষে কঠিন। নারীরা অধিক গোপনীয়তার জন্য অন্ধকারকে বেছে নেয়, কিন্তু তারপরেও রাতে একা থাকলে আক্রমণের ঝুঁকি থেকে যায়।
এটা অনুমান করা হয় যে ২০১৫ সালে বিশ্বব্যাপী ডায়রিয়া সংক্রমণের মোট ঘটনার ৫৮% অনিরাপদ পানি, দুর্বল পয়ঃনিষ্কাশন এবং দুর্বল স্বাস্থ্যবিধি অনুশীলনের (যেমন অপর্যাপ্ত হাত ধোয়া) কারণে হয়েছিল। এর ফলে পাঁচ বছরের কম বয়সী অর্ধ মিলিয়ন শিশু প্রতি বছর ডায়রিয়াতে মারা যায়। পয়ঃনিষ্কাশন প্রদানের ফলে ডায়রিয়াতে আক্রান্ত শিশুদের সম্ভাবনা ৭-১৭% এবং পাঁচ বছরের কম বয়সীদের মৃত্যুর হার ৫-২০% হ্রাস পেয়েছে বলে অনুমান করা হয়।
২৮ জুলাই ২০১০ তারিখে জাতিসংঘের সাধারণ পরিষদ পানি ও পয়ঃনিষ্কাশনের অধিকারকে মানবাধিকার হিসেবে স্বীকৃতি দেয়। পয়ঃনিষ্কাশন (শৌচালয়) সুবিধার অভাব জনস্বাস্থ্য, সম্ভ্রম এবং সুরক্ষার উপর প্রভাব ফেলে। মাটিবাহিত হেলমিনথিয়াসিস, ডায়রিয়া, শিস্টোসোমিয়াসিস এবং শিশুদের অস্বাভাবিক স্বল্পবৃদ্ধিসহ বহুবিধ রোগের কারণ ও বিস্তারের সঙ্গে শৌচালয়ের অভাব অনেকাংশে সম্পর্কিত।
টেকসই উন্নয়ন লক্ষ্যমাত্রা ৬ এর লক্ষ্য হল সকলের জন্য পয়ঃনিষ্কাশন বা স্যানিটেশন সরবরাহ করা।
ব্রা মুক্ত দিবস

ব্রা মুক্ত দিবস বা নো ব্রা ডে হলো ১৩ অক্টোবর তারিখে পালিত একটি বার্ষিক দিবস যাতে নারীদের স্তন ক্যান্সার বিষয়ক সচেতনতার অংশ হিসেবে ব্রা না পরতে উৎসাহিত করা হয়।শুরুতে ২০১১ সালের ৯ জুলাইয়ে ব্রা মুক্ত দিবস পালন করা হয়, কিন্তু তিন বছরের মধ্যে তারিখ বদলে এটি জাতীয় স্তন ক্যান্সার সচেতনতা মাস অক্টোবরের ১৩ তারিখে পালন করা শুরু হয়। দিবস পালনের অংশ হিসেবে এই দিন স্তন ক্যান্সারের উপসর্গ সম্পর্কে সচেতনতা বাড়াতে এবং লিঙ্গ সমতাকে উৎসাহিত করতে সামাজিক যোগাযোগ মাধ্যমে ব্যবহারকারীদেরকে #nobraday হ্যাশট্যাগ ব্যবহার করে পোস্ট করতে উৎসাহিত করা হয়। সামাজিক যোগাযোগ মাধ্যম সাইটগুলোতে কিছু ব্যবহারকারী নারীদেরকে ব্রা না পরা ছবি পোস্ট করতে উৎসাহিত করেন। কিছু নারী ব্রা মুক্ত দিবসকে একটি রাজনৈতিক বিবৃতি হিসাবে গ্রহণ করে; পক্ষান্তরে কেউ কেউ এটিকে নিয়ন্ত্রণমূলক বা অস্বস্তিকর পোশাক হিসাবে আমলে নিয়ে পরিত্যাগ করার মধ্যেই স্বাচ্ছন্দ্যবোধ করে।
দিবসটি উদ্‌যাপন বিশ্বব্যাপী ছড়িয়ে পড়েছে। এর শুরুটা মূলত কানাডার টরন্টোতে আয়োজিত একটি মেডিকেল ইভেন্ট থেকে, যা স্তন ক্যান্সার থেকে বেঁচে থাকা ব্যক্তিদের পুনর্গঠনমূলক অস্ত্রোপচার বিবেচনা করতে উৎসাহিত করে। প্রথমে ২০১১ সালের ১৯ অক্টোবরে ইভেন্টটি অনুষ্ঠিত হয়, মেডিকেল ইভেন্টটির নাম দেওয়া হয়েছিল BRA (Breast Reconstruction Awareness / স্তন পুনর্গঠন সচেতনতা) দিবস। পরে জনৈক ব্যক্তি নারীদেরকে সাহসী হতে এবং স্তন ক্যান্সারের লক্ষণগুলো সম্পর্কে অবগত হতে উৎসাহিত করার উপায় হিসেবে ব্রা মুক্ত তথা "নো ব্রা" দিবসের ধারণাটি সামনে আনেন। দিনটি বিতর্কিত কারণ কেউ কেউ এটিকে নারীদেহকে যৌনতা এবং শোষণ হিসাবে দেখে যা একটি গুরুতর রোগকে ছোট করে।
২০১২ সালে, প্রায় ৪,০০,০০০ ব্যক্তি ব্রা মুক্ত দিবসে অংশ নিয়েছিলেন, যার মধ্যে ২,৫০,০০০ ছিলো ফেসবুকে। ২০১৭ সালের হিসাবে দিনটি নিউজিল্যান্ড, রোমানিয়া, মালয়েশিয়া, স্কটল্যান্ড, ভারত, ঘানা এবং নেদারল্যান্ড সহ বেশকিছু দেশের নারীরা পালন করেছে। নারীদেরকে ব্রা খুলে ফেলার পর তাদের স্তন পরীক্ষা করার জন্য অনুরোধ করা হয়। সামাজিক যোগাযোগ মাধ্যমে ব্যবহারকারীদেরকে #nobraday হ্যাশট্যাগ ব্যবহার করে পোস্ট করতে উৎসাহিত করা হয়। ২০১৭ সালে ৮২,০০০ জনেরও বেশি নারী টুইটার এবং ইনস্টাগ্রামে ছবি পোস্ট করেছেন৷ যে সমস্ত নারীরা ব্রা খোলাটা পছন্দ করেন না তাদের এবং পুরুষদেকে এই দিনে বেগুনি রঙের কিছু পরতে উৎসাহিত করা হয়৷। একজন রোমানিয়ান ফটোগ্রাফার এই ধারণাটিকে পুঁজি করে ব্রা ছাড়া নারীদের তোলা ছবির একটি অ্যালবাম প্রকাশ করেন।
জাতীয় ব্রাশ দিবস

শিশুদের মৌখিক স্বাস্থ্যের গুরুত্ব জোরদার করতে এবং দাঁত বিশেষজ্ঞদের দ্বারা প্রস্তাবিত ভাল দাঁত ব্রাশ করার অভ্যাস প্রচার করার জন্য হ্যালোইনের পরের দিন ১ নভেম্বর মার্কিন যুক্তরাষ্ট্রে জাতীয় ব্রাশ দিবস পালন করা হয়। এই দিনে বাচ্চারা যেন প্রতিদিন দুবার দুই মিনিটের জন্য দাঁত ব্রাশ করে তা নিশ্চিত করতে পিতামাতাদেরকে উৎসাহিত করা হয়।
দাঁতের ক্ষয় আমেরিকার সবচেয়ে সাধারণ দীর্ঘস্থায়ী শৈশবরোগ, মার্কিন যুক্তরাষ্ট্রে ১৬ মিলিয়নেরও বেশি শিশু চিকিৎসাহীন দাঁতের ক্ষয়ে ভুগছে। দেশব্যাপী, মৌখিক রোগের কারণে বাচ্চারা ৫১ মিলিয়ন স্কুল-ঘন্টা মিস করে এবং তাদের বাবা-মা বার্ষিক ২৫ মিলিয়ন কর্মঘন্টা হারায়। অ্যাড কাউন্সিল দ্বারা পরিচালিত একটি ট্র্যাকিং জরিপ অনুসারে, অর্ধেকেরও কম শিশু বর্তমানে প্রায়শই বা যতক্ষণ দাঁতের স্বাস্থ্য বিশেষজ্ঞরা সুপারিশ করেন ততক্ষণ দাঁত ব্রাশ করে। মৌখিক রোগ নিম্ন আয়ের পরিবারের শিশুদের অসামঞ্জস্যপূর্ণভাবে প্রভাবিত করেছে এবং এই শিশুদের সংখ্যা ক্ষয়প্রাপ্ত দাঁতে ভোগা সাধারণ জনসংখ্যার মাঝে অন্যদের তুলনায় প্রায় দ্বিগুণ।
২০১৩ সালে দি পার্টনারশিপ ফর হেলদি মাউথস, হেলদি লাইভস - ৩৫টিরও বেশি নেতৃস্থানীয় মৌখিক স্বাস্থ্য সংস্থার জোট-এবং বিজ্ঞাপন কাউন্সিলের দ্বারা কিডস হেলদি মাউথস পাবলিক সার্ভিস অ্যাডভার্টাইজিং (পিএসএ) প্রচারণার সম্প্রসারণ হিসেবে জাতীয় ব্রাশ দিবস শুরু হয়। ২০১২ সালের আগস্ট মাসে শুরু হওয়া এই প্রচারাভিযানটি পিতামাতাদের সহজ উপায় বাতলে দেওয়ার জন্য ডিজাইন করা হয়েছে যাতে তাদের বাচ্চারা দিনে মাত্র দুই মিনিট, দুবার দাঁত ব্রাশ করতে পারে; এটি তাদের তীব্র মৌখিক ব্যথার ঝুঁকি কমাতে সহায়তা করতে। জাতীয় ব্রাশ দিবস হ্যালোইনের পরের দিন পিতামাতাদের জন্য একটি স্মারক হিসাবে আয়োজি হয় যাতে ভালভাবে ব্রাশ করার অভ্যাস শিশুদের দাঁতের উন্নতিতে সহায়তা করতে পারে এবং তারা সুস্থভাবে বিকশিত হতে পারে।
২০১৩ সালে উদ্বোধনী জাতীয় ব্রাশ দিবসের জন্য এই প্রচারাভিযানটি নতুন "কিডস হেলদি মাউথস" নামে সামাজিক যোগাযোগ মাধ্যমে অ্যাকাউন্ট চালু করে।
২০১২ সালে কিডস হেলদি মাউথস ক্যাম্পেইন শুরু হওয়ার পর থেকে, পার্টনারশিপ ফর হেলদি মাউথস, হেলদি লাইভস এবং অ্যাড কাউন্সিল গবেষণা প্রকাশ করেছে যা উল্লেখযোগ্যভাবে আরও অধিক পিতামাতাদের প্রতিবেদনের ইঙ্গিত দেয় যে তাদের বাচ্চারা দিনে দুবার দুই মিনিটের জন্য দাঁত ব্রাশ করছে।
বিশ্ব হাঁপানি দিবস

বিশ্ব হাঁপানি দিবস হলো গ্লোবাল ইনিশিয়েটিভ ফর অ্যাজমা (জিআইএনএ) দ্বারা পরিচালিত বিশ্বজুড়ে হাঁপানির সচেতনতা বৃদ্ধির জন্য একটি বার্ষিক অনুষ্ঠান। বিশ্ব হাঁপানি দিবস হল একটি বিশ্বব্যাপী স্বাস্থ্যসেবা অনুষ্ঠান যা প্রতি বছর মে মাসের প্রথম মঙ্গলবার বিশ্বব্যাপী হাঁপানি সম্পর্কে সচেতনতা বৃদ্ধির জন্য পালিত হয়। এই বছর ২০২৫ সালের ৬ মে (মঙ্গলবার) বিশ্ব হাঁপানি দিবস পালিত হয়। এই দিনে, বিভিন্ন বিশ্বব্যাপী এবং স্থানীয় সংস্থা শিশু এবং প্রাপ্তবয়স্কদের মধ্যে এই প্রধান বিশ্বব্যাপী অসংক্রামক রোগের বিরুদ্ধে লড়াই করার জন্য একসাথে এগিয়ে আসে। ২০১২ সালের অনুষ্ঠানের থিম ছিল "আপনি আপনার হাঁপানি নিয়ন্ত্রণ করতে পারেন"। উদ্বোধনী বিশ্ব হাঁপানি দিবস ১৯৯৮ সালে অনুষ্ঠিত হয়েছিল।
ধূমপান মুক্ত দিবস

ধূমপান মুক্ত দিবস যুক্তরাজ্যের বার্ষিক স্বাস্থ্য সচেতনতা দিবস যা ধূমপায়ীদের মধ্যে যারা ধূমপান ছেড়ে দিতে চান তাঁদের সহায়তা করার উদ্দেশ্যে পালন করা হয়। প্রথম "ধূমপান মুক্ত দিবস" ছিল অ্যাশ বুধবার। ১৯৮৪ সাল থেকে এটি মার্চের দ্বিতীয় বুধবারে পালন করা হয়।
প্রতি বছর, একটি সংক্ষিপ্ত বাক্য আকারে একটি থিম দিয়ে এর প্রচারণা চালানো হয়। ২০১০ সালে, এই থিমটি ছিল "ব্রেক ফ্রি", ২০১১ সালের থিম ছিল "ছেড়ে দেওয়ার সময়?"। ২০০৯ সালের প্রচারাভিযানের পরে জিএফকে এনওপি দ্বারা পরিচালিত একটি গবেষণায় দেখা গেছে যে প্রতি ১০ জন ধূমপায়ীর মধ্যে ১ জন ধূমপান মুক্ত দিবসে ধূমপান ছেড়ে দিয়েছেন।
২০১১ সালে ব্রিটিশ হার্ট ফাউন্ডেশনের সাথে একীভূত না হওয়া পর্যন্ত লন্ডনে চারজন পূর্ণ-সময়ের কর্মী নিয়ে একই নামের একটি দাতব্য সংস্থা এই প্রচারণা পরিচালনা করতো। এটি স্বেচ্ছাসেবী খাতের সংস্থাগুলির একটি জোট মাধ্যমে অর্থায়ন করা হয়। ধূমপান মুক্ত দিবসের সবচেয়ে সাম্প্রতিক উদ্যোক্তা ছিলেন, টিভি ব্যক্তিত্ব এবং তামাক বিরোধী প্রচারক ডানকান বান্নাটাইন ওবিই। বান্নাটাইন একজন প্রাক্তন ধূমপায়ী যিনি এপ্রিল ২০০৮ সালে প্রকাশ্যে ব্রিটিশ আমেরিকান টোব্যাকো গ্রহণ করেছিলেন।
গ্লোবাল ইনিশিয়েটিভ ফর অ্যাজমা

গ্লোবাল ইনিশিয়েটিভ ফর অ্যাজমা (জিআইএনএ) একটি চিকিৎসা নির্দেশিকা সংস্থা যা জনস্বাস্থ্য কর্মকর্তা এবং স্বাস্থ্যসেবা কর্মীদের সাথে হাঁপানি প্রসার, অসুস্থতা এবং মৃত্যুর হার হ্রাস করতে কাজ করে। জিআইএনএ ১৯৯৩ সালে জাতীয় হৃদয়, ফুসফুস এবং রক্ত ​​ইনস্টিটিউট, জাতীয় স্বাস্থ্য ইনস্টিটিউট এবং বিশ্ব স্বাস্থ্য সংস্থার সহযোগিতায় প্রতিষ্ঠা করা হয়েছিল।
জিআইএনএ হাঁপানি নিয়ে নিয়মিত বৈজ্ঞানিক প্রকাশনা পর্যালোচনা করে এবং হাঁপানিতে আক্রান্ত রোগীদের যত্ন সম্পর্কে তথ্য প্রচারের কাজ করে। জিআইএনএ অ্যাজমা নিয়ন্ত্রণের জন্য প্রমাণ-ভিত্তিক নির্দেশিকা প্রকাশ করে এবং বিশ্ব হাঁপানি দিবস এর মতো বিশেষ দিবস পরিচালনা করে। জিআইএনএ নির্দেশিকা যা প্রতি বছর সংশোধিত হয়, বিশ্বজুড়ে চিকিৎসকরা ব্যবহার করেন।
বিশ্ব অ্যানাস্থেসিয়া দিবস

বিশ্ব অ্যানাস্থেসিয়া দিবস একটি বার্ষিক অনুষ্ঠান যা ১৮৪৬ সালের ১৬ অক্টোবর ডায়েটিল ইথার অ্যানাস্থেসিয়ার প্রথম সফল প্রদর্শনের স্মরণে বিশ্বজুড়ে উদযাপিত হয়।
এটি চিকিৎসা বিজ্ঞানের ইতিহাসের অন্যতম গুরুত্বপূর্ণ ঘটনা হিসাবে চিহ্নিত হয়েছে যা হার্ভার্ড মেডিকেল স্কুল এবং ম্যাসাচুসেটস জেনারেল হাসপাতালে একটি অপারেটিং থিয়েটারে (বর্তমানে ইথার গম্বুজ হিসাবে পরিচিত) অনুষ্ঠিত হয়েছিল। এর ফলে রোগীদের অপারেশনের সময় ব্যথা ব্যতীত অস্ত্রোপচার করার সুবিধা দেওয়া সম্ভব হয়েছিল।
১৯০৩ সাল থেকে এই তারিখটি স্মরণে রাখতে বিশেষ অনুষ্ঠানগুলি পালন করা হয়। অ্যানাস্থেসিওলজিস্টদের ওয়ার্ল্ড ফেডারেশন অফ সোসাইটিস অফ অ্যানাস্থেসিওলজিস্টস প্রতিবছর বিশ্ব অ্যানাস্থেসিয়া দিবস উদ্‌যাপন করে। এখনে ১৩৪ টিরও বেশি সোসাইটি অংশ নেয় যা দেড় শতাধিক দেশের অ্যানেস্থেসিওলজিস্টদের প্রতিনিধিত্ব করে।
মাইটোটিক ইনডেক্স

মাইটোটিক ইনডেক্স বা মাইটোটিক সূচক হলো কারও শরীরে মাইটোসিসরত কোষসংখ্যা এবং শরীরের মোট কোষসংখ্যার অনুপাত।
মাইটোটিক ইনডেক্স হলো কোষ বৃদ্ধির হার নির্ণয়ের জন্য ব্যবহৃত পরিমাপ।
এটি নির্দিষ্ট সংখ্যক কোষের মধ্যে মাইটোসিসরত কোষের শতাংশ হিসাবে সংজ্ঞায়িত হয়। মাইটোসিস হলো দেহকোষ বিভাজিত হয়ে দুটি অপত্য কোষ পরিনত হওয়া। কোষচক্র এবং মাইটোসিসের সময়কাল বিভিন্ন ধরনের কোষে ভিন্ন হতে পারে। অত্যধিক মাইটোটিক ইনডেক্স অধিক সংখ্যক কোষ বিভাজন নির্দেশ করে। ক্যান্সার কোষগুলিতে মাইটোটিক ইনডেক্স টিস্যুর স্বাভাবিক বৃদ্ধি বা আঘাতের স্থানের কোষীয় নিরাময়ের তুলনায় অধিক হতে পারে। তাই মাইটোটিক ইনডেক্স হলো বেশিরভাগ ধরনের ক্যান্সারে কেমোথেরাপি ফলে বেঁচে থাকা এবং প্রতিক্রিয়া উভয়ই সম্পর্কে সামগ্রিক পূর্বাভাসের একটি গুরুত্বপূর্ণ বিষয়। এটি প্রবীণ জনগোষ্ঠীর ক্ষেত্রে এই মান তেমন একটা কার্যকর নাও হতে পারে। উদাহরণস্বরূপ, ৭০ বছরের বেশি বয়সী স্তন ক্যান্সারে আক্রান্ত মহিলাদের ক্ষেত্রে কম মাইটোটিক ইনডেক্সের কোন রোগনির্ণায়ক মূল্য থাকে না।
formula_1
এখানে (P+M+A+T) হলো প্রোফেজ, মেটাফেজ, অ্যানাফেজ এবং টেলোফেজ দশার সকল কোষসংখ্যা এবং N হলো মোট কোষসংখ্যা।
মাইকেল অলিভার (রেফারি)

মাইকেল অলিভার (; জন্ম: ২০ ফেব্রুয়ারি ১৯৮৫) হলেন একজন ইংরেজ পেশাদার ফুটবল রেফারি। তিনি ইংল্যান্ডের সিলেক্ট গ্রুপ অব রেফারির অন্তর্ভুক্ত একজন রেফারি, যিনি মূলত প্রিমিয়ার লিগে রেফারির দায়িত্ব পালন করেন। ২০১২ সালে তিনি ফিফা ব্যাজটি অর্জন করেছেন, যার ফলে তিনি আন্তর্জাতিক ম্যাচ পরিচালনা করার অনুমতি পেয়েছিলেন। জন্মগ্রহণকারী অলিভারকে ২০১৫ ফিফা অনূর্ধ্ব-১৭ বিশ্বকাপের ফাইনালের দায়িত্বে নিয়োগ দেওয়া হয়েছিল। ২০১৮ সালে অলিভার উয়েফার এলিট গ্রুপের রেফারিতে পদোন্নতি পেয়েছেন।
নর্দাম্বারল্যান্ডের অ্যাশিংটনে জন্মগ্রহণকারী অলিভার মাত্র ১৪ বছর বয়সে তার বাবা ক্লাইভের মাধ্যমে রেফারির সাথে পরিচিত হয়েছিলেন। তিনি দ্রুত পদে পদে অগ্রসর হয়ে ২০০৭ সালে জাতীয় রেফারির তালিকায় উন্নীত হয়েছেন ; তিনি ওয়েম্বলি স্টেডিয়ামে সর্বকনিষ্ঠ ফুটবল রেফারি হিসেবে ২০০৭ সালের জাতীয় কনফারেন্স প্লে-অফ ফাইনালে রেফারির দায়িত্ব পালন করেছিলেন। এছাড়াও তিনি ইতোমধ্যে দ্য ফুটবল লিগের কনিষ্ঠতম সহকারী রেফারি, দ্য ফুটবল লিগের কনিষ্ঠতম রেফারি এবং প্রিমিয়ার লিগের কনিষ্ঠতম চতুর্থ রেফারি হয়েছেন।
২০১৩ সালে ওয়েম্বলি স্টেডিয়ামে দ্য ফুটবল লিগের ফাইনালের জন্য অলিভার চতুর্থ রেফারি হিসেবে নিযুক্ত হয়েছিলেন। ২০১৩ সালের এপ্রিল মাসে উইগান অ্যাথলেটিক এবং মিলওয়ালের মধ্যকার এফএ কাপের সেমি-ফাইনালটি তিনি পরিচালনা করেছিলেন এবং যার ফলে তিনি এফএ কাপের সেমি-ফাইনালে রেফারির দায়িত্ব পালন করা কনিষ্ঠতম রেফারিতে পরিণত হয়েছে। অতঃপর উইগান অ্যাথলেটিক এফএ কাপের শিরোপা জয়লাভ করেছিল এবং পরবর্তীকালে ম্যানচেস্টার ইউনাইটেডের বিরুদ্ধে এফএ কমিউনিটি শিল্ডের ম্যাচে অলিভারকে চতুর্থ রেফারি হিসেবে নিয়োগ দেওয়া হয়েছিল।
অলিভার ২০২১ সালের ১৫ই মে তারিখে, চেলসি এবং লেস্টার সিটির মধ্যকার এফএ কাপ ফাইনালটি পরিচালনা করেছিলেন।
দানিয়েলে ওরসাতো

দানিয়েলে ওরসাতো (; জন্ম: ২৩ নভেম্বর ১৯৭৫) হলেন একজন ইতালীয় ফুটবল রেফারি।
২০১০ সালে ওরসাতো ফিফার রেফারি হিসেবে নিযুক্ত হয়েছেন। ২০১৪ ফিফা বিশ্বকাপ এবং উয়েফা ইউরো ২০১২-এর বাছাইপর্বের ম্যাচে রেফারির দায়িত্ব পালন করেছেন তিনি। ওরসাতো ২০১২–১৩, ২০১৩–১৪ এবং ২০১৪–১৫ উয়েফা চ্যাম্পিয়নস লিগের গ্রুপ পর্বের ম্যাচগুলোতে রেফারির দায়িত্ব পালন করেছিলেন। ২০১৬ সালে, ওরসাতো ২০১৫–১৬ উয়েফা চ্যাম্পিয়নস লিগের এইন্থোভেন এবং আতলেতিকো মাদ্রিদের মধ্যকার ১৬ দলের পর্বের ম্যাচে রেফারির দায়িত্ব পালন করেছিলেন। ২০১৭ সালের ১৪ই মার্চ তারিখে, ওরসাতো ২০১৬–১৭ উয়েফা চ্যাম্পিয়নস লিগের মৌসুমের লেস্টার সিটি এবং সেভিয়ার মধ্যকার ১৬ দলের পর্বের ম্যাচে রেফারির দায়িত্ব পালন করেছিলেন।
২০১৮ সালের ১লা জুলাই তারিখে, ক্রোয়েশিয়া এবং ডেনমার্কের মধ্যকার ২০১৮ ফিফা বিশ্বকাপ ম্যাচের জন্য ওরসাতোকে ভিএআর রেফারি হিসেবে নিযুক্ত করা হয়েছিল। ২০১৯ সালের ১২ই ফেব্রুয়ারি তারিখে, ওরেসাতো উয়েফা চ্যাম্পিয়নস লিগে ম্যানচেস্টার ইউনাইটেড এবং পারি সাঁ-জেরমাঁর মধ্যকার ১৬ দলের পর্বের ম্যাচে রেফারির দায়িত্ব পালন করেছিলেন। উক্ত ম্যাচে তিনি দুই দলকে সর্বমোট ১০টি হলুদ কার্ড দিয়েছিলেন (ম্যানচেস্টার ইউনাইটেডকে ৬টি এবং পারি সাঁ-জেরমাঁকে ৪টি) এবং ৮৯তম মিনিটে পল পগবাকে লাল কার্ড দেখিয়েছিলেন। ওরসাতো ২০২০ উয়েফা চ্যাম্পিয়নস লিগ ফাইনালে পারি সাঁ-জেরমাঁ এবং বায়ার্ন মিউনিখের ম্যাচে রেফারি রেফারির দায়িত্ব পালন করেছিলেন।
২০২০ সালে, ওরসাতোকে ইন্টারন্যাশনাল ফেডারেশন অফ ফুটবল হিস্টোরি অ্যান্ড স্ট্যাটিসটিক্স দ্বারা বছরের সেরা রেফারি হিসেবে ভূষিত করা হয়েছিল।
১৯৬৪ গ্রীষ্মকালীন অলিম্পিক

১৯৬৪ গ্রীষ্মকালীন অলিম্পিক, স্থানীয়ভাবে এবং সাধারণত টোকিও ১৯৬৪ নামে পরিচিত একটি আন্তর্জাতিক বহু-ক্রীড়া ইভেন্ট ছিল যা ১০ থেকে ২৪ অক্টোবর ১৯৬৪ জাপানের টোকিওতে অনুষ্ঠিত হয়। টোকিওকে ১৯৪০ গ্রীষ্মকালীন অলিম্পিকের আয়োজন করার দায়িত্ব দেওয়া হয়েছিল, তবে পরবর্তীকালে দ্বিতীয় বিশ্বযুদ্ধের কারণে জাপানের চীন আক্রমণ করার কারণে এই সম্মান পরবর্তীকালে হেলসিঙ্কিতে দেওয়া হয়েছিল।
ছেন ইয়ুশি

ছেন ইয়ুশি (; ; জন্ম: ১১ সেপ্টেম্বর ২০০৫) হলেন একজন চীনা ডাইভার। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে চীনের প্রতিনিধিত্ব করেছেন এবং ডাইভিংয়ের নারীদের সমলয় ১০ মিটার প্ল্যাটফর্ম বিভাগে স্বর্ণ পদক জয়লাভ করেছেন।
তিনি ২০১৯ ওয়ার্ল্ড অ্যাকুয়াটিক চ্যাম্পিয়নশিপে অংশগ্রহণ করে স্বর্ণ পদক জয়লাভ করেছেন।
ফের্নান্দো রাপায়িনি

ফের্নান্দো আন্দ্রেস রাপায়িনি (; জন্ম: ২৮ এপ্রিল ১৯৭৮) হলেন একজন আর্জেন্টিনীয় পেশাদার ফুটবল রেফারি, যিনি আর্জেন্টিনীয় প্রিমেরা দিভিসিওনে রেফারি করেন। তিনি ২০১৪ সাল থেকে ফিফার রেফারি হিসেবে দায়িত্ব পালন করছেন। প্রথম দক্ষিণ আমেরিকান হিসেবে রাপায়িনি ইউরোপীয় চ্যাম্পিয়নশিপ উয়েফা ইউরো ২০২০-এ ম্যাচ পরিচালনার দায়িত্ব পালন ছিলেন।
২০১১ সালে, রাপায়িনি আর্জেন্টিনার প্রিমেরা দিভিসিওনে দায়িত্ব পালন শুরু করেন। রেফারি হিসেবে তার প্রথম ম্যাচটি ছিল ২০১১ সালের ১৯শে জুন গোদোয় ক্রুস এবং অল বয়েজের মধ্যকার ম্যাচ। ২০১৪ সালে তিনি ফিফার তালিকাভুক্ত রেফারি হয়েছিলেন। তিনি ২০১৫ সালের ৫ই জুন তারিখে চিলি এবং এল সালভাদোরের মধ্যকার ম্যাচটির মধ্য দিয়ে আন্তর্জাতিক পর্যায়ে রেফারি হিসেবে অভিষেক করেছেন।
২০১৩ সুপারকোপা আর্জেন্টিনা, ২০১৭ কোপা আর্জেন্টিনা ফাইনাল, ২০১৮ সুপারকোপা আর্জেন্টিনা এবং ২০১৯ ত্রোফেও দে কাম্পেওনেস দে লা সুপেরলিগা আর্জেন্টিনাসহ রাপায়িনি আর্জেন্টিনায় বেশ কিছু ফাইনাল ম্যাচ পরিচালনা করেছেন। আর্জেন্টিনীয় ক্লাব সান লোরেন্সো এবং রিভার প্লেতের মধ্যকার ২০১৫ রেকোপা সুদামেরিকানার দ্বিতীয় লেগে চতুর্থ রেফারি হিসেবে তিনি কনমেবল কর্তৃক নিযুক্ত হয়েছিলেন এবং ব্রাজিলীয় ক্লাব ফ্লামেঙ্গো এবং ইকুয়েডরীয় ক্লাব ইন্দেপেন্দিয়েন্তে দেল ভায়ের মধ্যকার ২০২০ রেকোপা সুদামেরিকানার দ্বিতীয় লেগের খেলাটি পরিচালনা করেছিলেন। এছাড়াও তিনি ২০২০ কোপা লিবের্তাদোরেস ফাইনালে ব্রাজিলীয় ক্লাব পালমেইরাস এবং সান্তোসের মধ্যকার ম্যাচে ভিডিও সহকারী রেফারি হিসেবে কাজ করেছিলেন।
রাপায়িনিকে প্যারাগুয়েতে অনুষ্ঠিত ২০১৫ দক্ষিণ আমেরিকান অনূর্ধ্ব-১৭ চ্যাম্পিয়নশিপ, চিলিতে অনুষ্ঠিত ২০১৭ দক্ষিণ আমেরিকান অনূর্ধ্ব-১৭ চ্যাম্পিয়নশিপ এবং ২০১৯ দক্ষিণ আমেরিকান অনূর্ধ্ব-২০ চ্যাম্পিয়নশিপের জন্য ম্যাচ রেফারি হিসেবে নির্বাচিত করা হয়েছিল। ২০১৯ সালের মার্চ মাসে, তিনি পোল্যান্ডে অনুষ্ঠিত ২০১৯ ফিফা অনূর্ধ্ব-২০ বিশ্বকাপ এবং ব্রাজিলে অনুষ্ঠিত ২০১৯ কোপা আমেরিকা উভয়ের জন্য রেফারি হিসেবে নির্বাচিত হয়েছিলেন।
কনমেবল এবং উয়েফার মধ্যকার রেফারি বিনিময় কর্মসূচির অংশ হিসেবে রাপায়িনি ২০২০ সালের ২১শে এপ্রিল তারিখে, জুন এবং জুলাই মাসে ইউরোপ জুড়ে অনুষ্ঠিত উয়েফা ইউরো ২০২০-এর রেফারি হিসেবে নির্বাচিত হয়েছিলেন, যার ফলে প্রথমবারের মতো দক্ষিণ আমেরিকান রেফারি হিসেবে তিনি উয়েফা ইউরোপীয় চ্যাম্পিয়নশিপে ম্যাচ পরিচালনার দায়িত্ব পালন করেছিলেন। গ্রুপ পর্বে তিনি বুখারেস্টের এরিনা নাৎসিয়োনালায় অনুষ্ঠিত ইউক্রেন বনাম উত্তর ম্যাসিডোনিয়ার (১৭ জুন ২০২১), গ্লাসগোর হ্যাম্পটন পার্কে অনুষ্ঠিত ক্রোয়েশিয়া বনাম স্কটল্যান্ড (২২ জুন ২০২১) এবং ১৬ দলের পর্বের ম্যাচে বুখারেস্টের এরিনা নাৎসিয়োনালায় ফ্রান্স বনাম সুইজারল্যান্ডের (২৮ জুন ২০২১) ম্যাচে তিনি রেফারির দায়িত্ব পালন করেছিলেন।